Oreng tuah se le segghut sakek neng romah sakek margenah andik penyakek berrek jiyah nakok'en dek anak potonah otabe dek tretannah, takok'en pas mo-temmoh mateh tadek se nogghuin. Oreng kaden se andik penyakek jantung otabe stroke se sampek koma riyah nesser, margenah kodhu ngerassaen ben nahan rassah sakek jiyah kedibik. Oreng se deiyeh riyah bisa pas mo-temmoh mateh. Apapole se nesser jiyah pas sakek'en teppak'en ongat, bisa oreng sakek jiyah asang-bringsang lok temmoh karep bender salanah. Keluarganah kiyah nesser polanah pasteh norok bingong kodhu dekremmah mon nogghuin oreng deiyeh riyah, se pasteh magghih takok koduhu tetep sabher adentek oreng sakek deiyeh riyah.


Ngamok ka ana' aserro arapa me' andi' ana' meller sara lako eghighiri maso oreng towana keng acora' ta' ngedingaghi. Keng na'-kana' reya lakar tada' jherrana sakale sanajjan toman tasellem keng etolongin oreng. Eghighiri polana segghut amain ka tase' maso tape embu'en tako' tasellem polana se mangkat pada na'-kana'en. Margha tase' reya kennengnganna oreng se segghut bada oreng tasellem apa pole omba' raja reya ta' etemmo bila datengnga. Mon pas ta' tao bisa eyeret ka tengnga tase' pas mate. Ajiya se ekatako' maso oreng towana polana mon ana' mate tasellem reya bada se ngoca' errona esambi Nyi Roro Kidul. Koca'en eghabay buda' ban sanajjan saompama odi' bhakal ta' baras polana sokmana eyerrep.


Kalabhan dhari oreng se biasa ngalame kapanighen se cek lebbhinah neka biasannah lakar la ghaduwan masalah sareng psikologissah. Kalabhan dhari paneka pan saponapan carannah jareah lok coman dharinbadhannah dhibi'namong bisa jughan e dhukung dhari masalah neng luar tor neng dhalam lingkungan nah. Hal jareya tantonnah kita adhaja bisa ma fokusaghin kalabhan dharinpan saponapan oreng neka lok sadhajana bisa ngerteen. Ban kalaban manossah sadhaja pastennah ghaduwan ferasat ateh se lok nyaman neka. Ghi padennah manabi andhi'masalah kapanighen jareya pastennah orengah neka ghaduwan pamekkeran se lok tennang ban sadhajana terrona terro legghis mareh jaruah. Kadhang jughan ghi bedeh se lok bisa ngadep aghin kadhibi'en manabi ghaduwan masalah.


Mon etondhung maso sanjhata apa pole temba' kodhu patennang, contona engko' bakto trek-trekan malem Minggu ra-kera pokol 12 malem neng eyada'en SMK 2 Sampang bada meramme engko' ambu sakejjha' sara, ban temmo eyanu maso temba' maso polisi. Ya engko' tako' jha' mon nyongngo' e filem temba' reya pas leddhu' jhendhuran. Ya engko' ghun nengenneng margha tako' etemba'. Ontongnga sanyatana polisi ghun ako'-nako'e bagina se trek-trekan polana enger ban aganggu oreng kampong. Tape sanajjan la pas mole kabbhi dhala samalem pagghun ngetek ban ta' bisa tennang polana ker-pekkeran ka temba' se etodhungaghi ka dada. Keng deg-gadekghan sara tedung li'-guli'an marghana polisi pas makalowar temba'.


Rassah teppak mennang undian neka ken coman ngejjhit ban deg deghen, napah pole se e kaolle neka bhareng rajeh se e ka'dhimmah lakar lok nyana kita olleh jareya. Melana dhari ka'dhinto, kulah keng coman ngeng ceng ngengan jaruah ngabesin badhan dhibi' ban bingong. Aryah bendher napah mempeh ghi, kadhineka se lebbhi tepattah. San lastarennah dhari jareya kulah langsong nelpon reng roma terro dhuliah e ghiba'ah bhareng aneka sopajha lok lak nyellak en ban pastenah sopajha bisa e ka angghuy. Namong melanah dhari ka' dhinto, kulah akherrah e jhuel kyah sopajha bisa olle pesse ban lebbhi ghaduwan mafaat seh lebbhi tepak eng.


Weni la abit apacaran moso Wono. Weni ben wono riyah tatemmoh ning tempat kalakoannah Weni. Bektoh jiyah Wono se dhedih nasabanah Weni. Singkat caretah, sabulen aghi' Weni amantannah moso wono. Weni ngadaaghi acara mantan ning romanah nih salatiga maksemma'en kantor bupate ben masjid agung. Weni la nyiapghi sakabhinah kaparloan dheri 3 bulen riyah. Seghitak e siapghi Weni ghun kareha klambih mantan ghitak mareh ejheik moso catering kakanan ghitak mareh e pessen. Wni ngonjeng 500 oreng ghebey dheteng dhe' acaranah riyah. Wono bhekal dheteng saminggu sebelum acara makle bisah atobhentoh. Pas keluarganah wono bhekal dheteng saareh sabellun acara makle tak tellat, dhedih mele nginep neng hotel ning salatiga riyah.


Samangken neka kabannya'an oreng jareya la ampon oneng melanah samangken neka bedeh vaksin ghebey nyegghe penyaket akadhi Corona neka se e ka'dimmah dhimmah duh cek bennyak na reng oreng neka se eka'dhimmah Lok percajeh bedennah suntighen otabah vaksin neka. Bannyak orengbse ngangghep melanah vaksin neka e parenge racon ban laen epon. Saenggha hal neka kodhuna parlo e ketaoen melanah hal jareya benne masalah se bannyak oreng taoen. Dharinpan saponapan kabannya'an oreng se bedeh neng neghara neka keng coman separonnah ngara neka bein lok sampe' dhepak se a vaksin Corona neka. Padahal jareya penteng sarah melanah ghebey antisipasi ban perlindungan ghebey badhan neka.


Selingkuh reya jha' kalako polana bisa marogi. Tada' caretana oreng selingkuh otaba amadu reya ekaontong mala ekasossa ban nyare rowet dhibi'. Bhuktena sakabbhinna oreng se amadu bhai kalowargana ataltalan ban ta' bisa abali oni. Oreng amadu sanyatana mowang kajhembharan odi' ban madateng bannya' karowetdhan. Biyasana mon andi' pesse ebaghi ka bini bisa elong-polong tape mon la amadu biyasana pesse se ebaghi ka bini pas ebagi duwa' mon ta' ontong ebaghi kabbhi ka sempennanna. Aherra bakto apesa maso bini, pas akabin maso se anyar dhaddhinna kasta. Mon bada oreng nga' jiya engko' ngoca'a dhulat. Pola nyangghu seks reya bisa majhembhar odi', mon lakar seks majhembhar odi' oreng se akalowarga bhakal ta' kera atellak amargha la andi' se etompa'a bhan are.


Wulan ben jamal pasangan suami istri olle 5 taon. Wulan ben jalan andhi’ anak 2 kember namanah dina ben dini, dina ben dini omorra 2 taon. Wulan searenah bedeh eroma sebagai ibu rumah tangga. Sedangkan jamal alakoh neng perusahaan. Wulan semenjak andhi’ anak maso jamal ta’ olle alakoh amargha mare bisa fokus ajegeh dina ben dini e romanah. Jamal seghut molle malem alasannah rapat obateh lembur neng kantorah, wulan apangrasah laen ka jamal amargha kadheng mon e ajhek akandha tak nyambung ben mon amain hp mesteh amesem kadhibi’. Wulan pernah atanyah ka jamal arapa mak seghut molle malem tape jamal selalu jewebnah ngegas. Akhirra wulan memcoba noro’bhunteh mon jamal keluar, ternyata jamal seghut ketemuan maso kanca SMA nah neng luar. Wulan ngamo’ ka jamal amargha aselingkuhin wulan.


Toman kiah Laila entarrah interview neng sittong kantor neng kottah. Laila lok andik kemejeh se genteng sarah ghebey e angghuy dek kantor jiah. Tebhenah Laila e enjhemaghi bik kancah semmak eng. Laila asekelangkong sarah. Teppak ajhelen nompak bus, Laila nyeling oreng se ngelakonen hal den beden neng bus kottah. Laila langsung negor oreng jiah, tebhenah sittong bus rammeh marghenah Laila. Laila e tolongin ben e bela bik reng oreng kabbhi tapeh pak bapak se ghileh juah melotot dek Laila sampe e patoron. Laila le mekker jiah benne tandhe beccek. Sang toron deri bus, Laila ajhelen neng trotoar. Lok abit bedeh mobel tandes lebet ben nampesen aeng ojhen dek kelambhi potenah Laila.


Teppak jiah engkok entar dek Tunjungan Plaza teppak lok sengaja neng toilet bedeh mbak mbak raddhin akacah neng tang seddhik. Engkok ngerassah ngak engak'an ajiah sapah. Pola marghenah engkok lok sadar nyeling tok ye, mbak mbak jiah alerek dek engkok ben mesem cek manisseh. Baru teppak mbak mbak jiah abecco ben keluar, engkok ghik bhuruh sadar. Ghellek juah Maudy Ayunda! Sakeng bhunganah ngara engkok dhegher lok bisa pa apah. Keng nyeling mbak riah cek raddhinah, obuk eng lanjheng ketelak lembuk ben kerabet. Teppak asenyum cek ghetenah. Ternyata oh ternyata ajiah ongghuen tang idola. Lucu sarah lok sadar atemmoh Maudy neng jeddeng mall.


Ta' etarema akuliah lakar la seddhi, tape se paleng ekapekker reya todussa. Todus polana maso ca-kanca se laen tako' esangghu gendeng polana ghun akuliah bhai ta' etarema apa pole alako. Tape mon ta' etarema e sala settong Universitas negeri biyasana bisa adaftar ka kampus laen se swasta. Se narema mahasiswa anyar kalaban ghampang. Sabab bada Universitas reya ghun coma bhuto bannya' se akuliah ta' osa kaangghuy tes-ettesan. Mon setiya akuliah edimmah bhai pada, koca'en oreng se ta' ngarte elmo. Kampus se bhaghus tanto ta' ghampang lulus ban kodhu ongghu-ongghu ajhar mon terro lulussa. Tape mon kampus se ghun bhuto mahasiswa kaangghuy majar DPP, biyasana ghampang sara lulussa


Sampeyan oneng rassannah manabi odhi' kadhibi' jariya akadhi napah ?. Odhi' kadhibi' jariya paapah kodhu lakoneh kadhibi' ban lok adhantos oreng laen s e ngalakone, lok adhantos oreng laen bhakal nolongen kita. Ban se paleng sakek jariya kita kodhu yeken bhi' sayeken-yakennah manabi kita neka bisa makeh kita nekah arassah lessoh. Terro aserroah olle lakaran, tapeh aserroah kasapah mon tak benne aserroh ka badhannah dhibi' ?. Samangken neka sampeyan manabi odhi' kadhibi' ghi pateggher ban tettep usaha se maksemal mungkin amargha sakobesah neka lok bhakkal tedhung ban paste noleng sampeyan se terros ban pagghun ghaduwan usaha. Dhuka olle tapeh kodhu tettep koat ngalaksanaaghi kaodhi'an se fana' jareya.


Bhakto kaula lok e taremah neng sala settong kkampus rassannah duh cek sarannah ruah. Bhakto SMA kulah kan biasa ghi manabi kellas 3 jareya bhaktonah a daftar SNMPTN namong kaula onenge melanah jareya lakar lok sadhajana bisa e tarema. Teppak areh sennen jareya sadhajana red mored ka' dhinto sibuk a daftar panempadhen jaruah lolos napah bunten. Pangumuman neka e bhakto pokol 9 lagguh, sadhajana bisa nengale pengumuman. Mela dhari ka'dhinto, kaula e berrik bhakto sareng kancah kaula nengale pengumuman namong kaula lok poron. Daddhinah kancah kaula se ngenjem hp nah kaula jareya bhakal bisa e tarema napah bhunten. Menjem hp, langsung nengale jha' lok lolos. Akherrah kulah nyoba' kan ternyata kulah lok lolos jughan. Wah nanges kulah rassannah sebab arassah gagal kaodhi'an neka, namong kancah kulah neka mekkerah lok kerah ban pste e taremah. San la e cobak pole ternyata e tarema.


Oreng se senneng puisi biasanah kodhu andik mental se kuat ben lok kedder mon ejelling oreng bennyak. Polanah oreng mecah puisi riyah, maggiyeh negguk kertas pusinah kodhu hafal kiyah dek kalimat se ekecaca, selaen jiyah kodhu maen kiyah ekspresi muwanah, gerakan bhedhennah ben andik sowara se lantang. Mon oreng todusan se mecah puisi haselah jubek, oreng se todus jiyah biasanah margenah demam panggung todus ejelling oreng laen. Biasanah se paleng etakok'en oreng jiyah mon ejellingin bik oreng laen apapole mon matanah sampek tatap-tatapan. Tapeh, nyamanah oreng mecah puisi lakar kodhu ngadep neng adek neng penonton. Melanah jiyah makle meelang rassah takok jiyah bisa nyoba ajelling benne dek muwanah otabe matanah penonton, tapeh ajelling dek deinah otabe attas cethak eh oreng se nonton. Ngangghuy cara nekah bisa ngorangen rasa todus ben takok teppak macah puisi.


Oreng se biyasa ban afal dhuwa ta' kera ngetek mon epentae tolong kaangghuy mokka' lalampa'an kalaban dhuwa. Tape engko' se ta' toman modhuk ban ta' bannya' afalan dhuwa toman epaksa soro mokka' lalampa'an e hotel Luminor Sidoarjo aherra kalaban tapaksa mokka' ban dhuwa se ebaca sataona ban ngarang dhibi'. Se ebaca ya "Robbis Rohli Sodri Wayassirli Amri, Innaka Kunta Bina Basyiro" se sapangataowanna engko' artena Ya Allah Pangeran lancarraghi urusanna bhdhan kaula, Ajunan saongghunna se maha oning sadhaja parkara. Intinna ya da'iya monyena dhuwa ghella'. Karana mon oreng adhuwa ngangghuy bhasa Arab kodhu tao artena ban mon ta' tao sakale maksot dari dhuwa ghella' ta' kera etarema dhabuna keyae.


Pastennah manabi ngeding pertama kalennah oreng ngandhung jareya, senneng ban bunga jaruah ateh kan. Lok nyana ban alhamdullilah langsung e parenge rejekkeh se masyaallah dhari pangeran. Lajuh dhari ka'dhinto pan saponapan rengsanah reng ngandhung jareya bannyak sarah lok coman e rassaen sareng Ebhu sadhaja namong bisa bein lakeh nah neka bheu jughan. Manabi ca'en reng Madhure neka u bhauen. Mela dhari jareya sampeyan kodhu yap seap pasangan ngodeh ka'dhinto sopajha lebbhi oneng carannah ngadeppin oreng ngandhung napah pole neka se pertama kalennah paste rengsah jughan ban lok kobesah panapah. Saenggha persiapannah neka lakar la bannyak tarotamannah kasehadan, mental, tor ekonomi se sae sopajha anak neka laher dhalam ka adhaan se sae ban dhari kaloarga tor Reng seppo se sae jughan.


Begi oreng se menang hadiah undian, bede sala sittong kawajiben se koddu elakonih, ajiyah majher pahjek. Pajhek undian riyah sabenyak 25% dheri tarif PPH final dheri arghenah undian se e begi. PPH Final riyah e bitong ben e potong moso penyelenggara undian. Bede undian se la bherse ollenah berempah tapeh bede undian se pemenang kodduh majer sekian eboh ghebey memenuhi kewajibhen riyah. Sabelun ngalak hadiah undian riyah, lakar bhegus mon mamareh kabbhi kewajiban dokumentasi riyah, makle tenang ben aman ngalak hadianah. Pajhek undian riyah e majheraghi ka pemerintah. Atoran soal riah bedeh ning pasal 21 ning UU PPH dheri jumlah bruto.


Kaula paleng senneng mon jer kalenjer sareng reng seppo otaba keluarga rajeh. Pengalaman se paleng areggeh ban nyennengaghin neng odhi' teppak alan jhalan sareng kaloarga ka loar polo Madhura. Kabadhaannah kaloarga daddhi hal se paleng mlarat e temmoen neng dhalem kaloarga abdhina. Kabannya'an dhari kaula neka masalah bhakto se lok pas ban bhaktonnah tretan sadhaja se lok bisa padeh. Anapah daddhi pengalaman se nyennengaghin ? Amargha jareya lok toman e rassaen teppa'dhalem keadaan se lengkap. Kadhang lok padeh ruah bhaktonnah, bedeh se prei bedeh se alakoh masok pagi ban careta laennah. Daddhi manabi terro dha' man kamman ruah kodhu nyareh bhakto se pas sopaja bisa sadhaja. Napah pole mon alan- jhalannah sataretanan, kodhu pas bhaktonnah.


Deni ben kancanah se sittong se HP nah e temmoh gurunah pas e olok ka ruang BK. Sadhepaknah ke ruang BK, pas tatemmoh moso nak-kanak kelas laen se padeh nyambih hP ben HP nah tatemmoh moso ghuruh. Ning ruang BK, bedeh ngara mon 20 anak moso deni so kancanah. Mereka pass e data nyamanah ben jenis HP nah. Samarenah e data, pas e tanyaaghi moso ghurunah mak nyambih HP pas aberrik taoh pole mon aturannah tak olle nyambih HP ka sakolaan. Deni ben kancanah se laen pas e berrik hokoman. Samolenah ka roma, deni takok ngabele ka reng tuanah mon HP nah e sita gurunah.


Sapeh riyah mon le kadung nasso kiyah mrenges apapole mon sampek ngejar oreng. Pasteh oreng jiyah sampek takok, sapeh riyah mon kadung ngamok padenah ben keben banteng se kaden neng acara TV jiyah mon ajelling kain mera pas  mo-temmo nasso ngamok. Sapeh mon kadung aberkak riyah cek gencangah, se takok jiyah mon se ekejar pas nak-kanak kennek margenah takok kalah se aberkak nak-kanak kennek'en pas takok etumpak'en bisa sampek sakek jiyah. Bhedhennah sapeh riyah rajeh, le pasteh berrek gilok andik kaden tanduk kennek mon le kadung nyeruduk dek oreng sapa bein bisa labu, mangkanah jegik cem-macam mon bik sapeh se nasso mon tak toman negghuk sama sekaleh.


Lamon terro lolossa nooro' ujiyan apa'a bhai reya kodhu usaha ban ajhar, engko' noro' ujiyan CPNS libali ta' ghellem dhaddhi PNS. Tape aherra engko' enga' bakto noro' ujiyan kaaghuy adaftar e perguruan tinggi swasta aherra etarema. Nilay abak tengghi seekaolle polana bahasa Indonesia reya engko' lakar senneng ban lebur. aherra sanajjan ta' ajhar bisa etarema kalaban nilay bhaghus neng Unira. ban bisa nata karir sampe' dhaddhi ketua Badan Eksekutif Mahasiswa e taon 2017 kantos 2018 ban bisa dhaddhi Pamimpin sanajjan ghun neng tingkat fakultas. Mare jiya pas dhuli bisa noro' sidang Skripsi ban Alhamdulillah olle nilai IPK tengghi. Mangkana mon terro lolos ujiyan reya kodhu pasenneng ban ajhar pateppa' banne polana maksa ajhar.


Engko' perna eghinaghi tompangan se entara ka sakola'an. Engko' asakola neng Mekkasan bakto jiya. Engko' mon mandi abit. Mon tedung jaghana abit keya. Engko' biyasana noro' tang aka' sapopo mon mangkadha asakola. Marena tao la nare' engko' tagher ta' mandi kadhang. Ghun araop tatemmo aeng neng jeddeng. Engko' kalowar ghita' ngakan lagghuna. Engko' menta sango pas ngamba' motor neng jhalan. Marena dapa' neng tengnga jhalan, bakto kol petto' la korang lema mennet. Engko' nyettop motor teppa' ka sella' mlolo. Marena tao jha' bannya' motor se sella', engko' tagher ta' tao jha' asakola'a apa enja' bakto jiya. Engko' pasra ka kabada'an jiya. Engko' monla pasra pas bannya' motor se lebat se lakar tada' oreng.


Ban pole ghi kan bannyak neka neng bandara bandara jyah se lok ngerteh ka panompang jaruah kor nyamannah dhibik. Ghi' atek pamareksaan lebbhi dhalam ka panompang lokal se saongghuna neka la ampon lolos kategori pamareksaaan namong ghi' tak ebeghi masok ka bandara ban kodhu nge cek maloloh. Aneka se matada' bhaktonah panompang ban nimbulaghin ka macedden jaruah daddi bannyak se e dinaaghin sareng pesawat. Hal jareya kodhuna e waspada aghin ban kodhu tengateh bein, saharossah kita daddhi panompang cokop penter sopajha badha cara manabi la ampon nemmoh kasus paneka ghi dulih a lapor ka patugassah sopajha e parenge jhalan se sae ban lok katinggalan pesawt.


Se nyamanah nyareh elmoh jiah lakar bennyak usahanah. Apah pole mon dhegher ngerantau meake saongghunah lebbi bennyak nak kanak se, otamanah, akuliah sambih ngerantau daripada neng enneng neng kottanah dhibik. Paleng lok nyamanah mon odik kedhibik neng kos kosen, sittong kamar kedhibik'en, jiah mon teppak komat. Mon oreng komat mon neng roma seenjek eng ra saranah adek se ngurus, tapeh bedeh se ghik massak. Tebhenah ghebey ngakan jiah le terjamin. Keng kare ajhelen dhiddhik dek depor le bisa ngakan. Mon bedeh pa apah kare ngatoen oreng roma. Mon odik kedhibik, sakek dhibik, usaha dhibik. Nyareh ngakan kodhu nyareh dhibik dek luar.


Ngamok seh lok arapah ghi sebab ghaduwan alasan ruah, jha' sampeyan ngamok amargha settong hal se maghabay sampeyan lok nyaman. Namong, manabi sampeyan onenge kabadha'annah ka'dhinto ban sampeyan kodhu ngerteen caranah sophaja bisa daddhi oreng se lebbhi bisa ngontrol badhan dhibi' ban lok asal ngacablas ka sadhajana oreng, aneka se lebbhi sae ban penteng manorot kulah. Sebab sadhajana lakar la bisa e paka arep melannah sampeyan lok oneng cara ngontrol badhan dhibi'. Manabi dhari paneka, sampeyan bisa taoh pan apah se bisa maghabay sampeyan bisa lebbhi legghawa ban tak ghampang ngamoghan ka pasapah, aneka salah settong manossah se bisa slamet.


Nah mun sampeyaan taoh rassah takok bedeh neng dhisannah oreng makeh kulah pagghun bedeh neng settong neghara jyah pora' alla rassannah. Bhakto jaruah kulah teppak bedeh neng Gresik lakar bedeh magang selama 6 bhulan neng dhissah jaruah. Lajuh san dhek neka, areh pertama kulah bedeh neng Gresik jareya lakar kulah terro entarrah alan jhalan nengale Gresik ban bedeh lin bellin se ghitak ke melleh neng Indomaret. Kulah dhari kos kosan ka Indomaret neka lakar neat ajhalan sokoh sebab manorot kulah jareya suasana na neka nyaman sarah ban cocok ruah ghebey jhalan santay. Nah mareh dha' neka pas bedeh oreng gileh sambih negghu' todhi' tretan, ghi kulah arassah takok bhakto jareya, namong untungngah neka bedeh satpam perusahaan se nolongen kulah.


Kadhinapah ghi manabi roterrro tapeh Lok ghaduwan pesse ?. Ghi carannah nyempen Reng, manabi lok nyempen lok bisa dhi'andhi'. Carannah kadhinapah, manabi olle penghaselan jareya, bhagi Bein se kammah pesse kabutoan, kammah pesse bhajaran, kammah pesse sempenan. Nah, manabi kulah neka lakar le eghibaghi tong settong amargha takok tebablas jaruah degghik pas Lok Dhika dhi'andhi' reng. Ta' le eghibaghi jariyah, Lajuh sempen pesse tabungan neka ban jha'la' Kalak sampek bileeh bein. Ban sampeyan kodhu ghaduwan dana darurat takok bedeh paapah. Deddinnah lok ngakak neng pesse sempenan jareya, ban pessennah sampeyan neka aman sarah. Se lebbhi sae pole ghabay investasi, dha'neka carannah.


Oreng lakar bedeh de takok neng kennengan sepeh margenah takok pas bedeh sesuatu ajiyah. Padenah oreng takok neng kennegan rammeh tapeh lok kenal oreng sama sekaleh. Ariyah bisa deddhi agih takok polanah oreng jiyah bisa ngetter dibik ben kobeter dibik. Se paleng parah bisa sampek keringet cellep. Oreng  se lakar takok neng kennengan sepeh otabheb kedibij riyah margebah deri kennek lakar biasa klok edianangih, dedhi  pateh bedh oreng. Mon le kadung gugup margenah takok paleng parah bisa sampek keringet cellep. Pekkeran paseh kiyah wes lok rennah. Mangkanah orenh deiyeh riyah lok bisa kedibik kodhu bedeh kancanah se ngancaen mon entar dek man-kamman,


Manabi sampeyan onenge macettah neng daerah Ahmad Yani sorbhaja ka'dhinto loar biasa sarah. melannah hal jareya la ampon kasohor sabenderrah. Soallah neng daerah ka' dhinto neka lampu merannah abit ban lampu ijonnah jareya duh cek cepettah lok sampek 30 detik rassannah. Hal se maghabay tagghiren lakar manabi entar ka Sorbhaja bhagian laok kodhu pabenyak rassah sabberreh apah pole pas menjelang mangkat ban molennah kantor. Aneka sumpah naudzubillah, rammennah porak alla ban oreng kabennyaan neka ghighir sadhaja melanah jareya padeh egois ban emosi sadhaja saenggha patang ngamok jaruah antara mobil tor sopirrah. Mela dhari ka' dhinto kulah lakar semmoh males manabi lebhet e dhissah.


Bede kiya tang kanca e taon 2014 bakto ruwa ngajhak ngalencer ben beberapa oreng ra kera bede 7 oreng sakancaan. Perjalanan Sorbhaja-Jember. kan ye jhauh saabit 6 jham depa` neng stasiun jember kotta. Mare ruwa se kanca lake`, ma` ye kabhuru entara ka toilet. Jeriya nginding langsung nyare. Pas la depa` langsung maso` ka jedding, ta` taona jeddingnga esse bebini` malolo. Ontong ta` acerreng se neng dalem. Pas bakto ruwa stasiunna begh rammi kiya. Tang kanca aghelle`en ben kabbhi sakancaanna engko` aghelle`, ma` bisa tagher salah. Katondu paleng jeriya. Todus asli jeriya salah maso` toilet. Buh nemmu bhailah, ye nyamana nak kanak kuliah bakto jeriya.


Joni e soro melle bheres ka Indomaret moso ebo'en. Joni tak taoh melleah merek apah. Ebo'en joni adhe' pessen kiyah kodhuh melleh merek bherres apah. Akherrah, Joni melleh bherres se cokop ka pessenah se e berri' ebo'en ghellek. Joni melleh bherres merek Rajawali. Ghen depak ka roma, Joni e soro pamasok bherres se ghi'buruh e bellih ghebey ka bedhenah bherres ning depok. Joni re sarean ghunteng, polanah kantong bherres tak ning bukkak mon anghuy tanang. Joni nyareh ghunteng sampek depak ka lantai 2 romanah. Akherrah, ghunteng e temmoh ning kamarah adeken mareh e angghyu ghebey ghunteng kado. Samarenah mukkah bherres, Joni ngejjhit polanah bede kartu undian. Joni pas nyareh koin ghebey gosok undiannah. Samarenah bherse  egosok, Joni ngejjhit polanah bedeh becaan "Selamat Anda Memenangkan Undian Berhadiah". Joni pas atarat ngolok ebo'en.


Sapopo bakto mare kasosopbhan ghi' asakolana ban segghut kasosopbhan neng sakola'anna ban ta' ekenneng edhinaaghi kadhibi', ta' neng lesso, ban ta' kenneng la-salae, sanajjan baras setiya segghut ngamok. Apa pole mon la neneng kadhibi' biyasana  la pas temmo ngamok, aghundha' obu' ban kar-nyakar mowan dhibi'. Engko' mare bakto ngakan e romana, tang sapopo jiya temmo ngamok e kamarra, ban bakto econgngo' colo'en teppa'en eperong dhibi' pas matana nyampella' ka engko'. Ya engko' dhuli ngabala ka nyanynya jha' ana'en ngamok. Tape bakto ekentare oreng bannya' temmo sabbhar ban sem-palesemman karepbha dhibi'. Polana la sabbhar edhinaaghi, arapa me' acerreng ban ngamok pole. Kalambhina etat-kentat dhala beddha kabbhi.


Media sosial daddhi sala settong jhalannah  reng oreng lakaran ghebey nga hina oreng laen. Melanah dhari ka' dhinto kulah kadeng ressem kadhibik nengale komentarrah seng oreng neka se a komen ce' jahattah dha' reng oreng, melannah feseggeh se akadhi jareya. Sa laen dhari ka' dhinto kita kodhu onenge jughan melanah sadhajana oreng jareya badha kalebbhian ban kakorangan se tak padeh antara oreng settong ban se laennah. Komentar se jhubek melannah ka fesekkah oreng laen, sabelummah kodhu a kacah kadhibi' kadhinapah tampilan ban feseggeh panjennengan sadhaja saenggha jha' sampe' makaloar cacaan otaba dhabuan se masakek ka dhalam atennah oreng se e hina sareng ampeyan.


Kulah neka lakar la semmoh bedeh takok annah jaruah e tembheng selaennah. Melanah kulah neka Lok bisa kadhibi'an jaruah ban lok bisa e dina aghin makeh sekijji' lekkah. Hal neka tantonnah maghabay kulah daddhi oreng se lok toman kadhibi'an jaruah ban maloloh e toro' buntek jareya lakar la pasteh. Pan saponapan oreng, paste nengalenah hal neka lok wajar ban daddhi nak kanak se manja ban lok bisa e dhinaaghin lekkah. Namong kaula bein lakar la bingong ka abe' dhibik melanah kulah lakar ghaduwan trauma jaruah e dhina aghin ban elang e dhisanah oreng. Daddhina rassah jareya se lok bisa elang neng pekkerennah kulah, melanah kulah kodhu bisa mandiri jyah mlarat.


Oreng sakek mon andik komplikasi riyah nesser. Se emaksod sakek otabeh songkan komplikasi riyah oreng se andik penyakek bennyak neng dhelem settong bhedhen ben settong bektoh. Sakek riyah bedeh kaden asam urat, kolesterol, dereh teggih, jantung, sampek dek setroke. Biasanah oreng se sakek deiyeh riyah le lemmes kabbhi ben mon le komat tak bisa pah-apah, kadheng le sampe masok romah sakek otabe tedung tok. Lambek sakek deiyeh riyah biasanah ekenneng dek oreng tuah, tapeh setiiyah nak-kanak ngodeh bisa kiyah kenneng penyakek riyah. Oreng se andik sakek riyah biasanah margenah polanah odik'en se tak sehat, rang-rang olahraga ben se ekakan riyah se kotor se nyebebagih penyakek. Oreng sakek komplikasi deiyeh riyah nesser polanah mon berres pasteh lok abit.


Neng sorbhaja neka parak pade'eh sareng neng kottah laennah akadhi neng jakarta tapeh tak se loas neng kadhissah jughan. Melannah neng Sorbhaja jareya jughan kamacedden neng man kamman, naong lok nerrap aghin ganjhil gennap lok akadhi neng Jakarta. Kabadhaan ganjil ban gennep neka lakar maghabay jhalanan lebbhi plong lakaran. Namong manorot kulah kotah Sorbhaja ka'dhinto lok nerrap aghin kadhineka melannah kotta ka'dhinto lakar daddhi wilyah panyebrangan oreng se arantau jughan. Ban tengale jughan kabiasaan ban budhajannah jughan, napah pole sebrangannah neka oreng Madhura saenggha ghi manabi ngalaksanae penerabhan ka'dhinto maghabay mlarat ka sistemmah juah. Jaha' reng Madhura ka'dinto daddhi pelakoh ban re saareh nyareh engonka Sorbhaja ghi melannah jareah daddhi alesan.


Arina la yap-siyap ghebey mangkat ka pabrik pokol 2. Dhepak ka pabrik pokol 3 pas langsung absen ben screening seragam. Pas alakoh sampek pokol 10. Ning pokol 10 pas, arina ben kancanah se laen mole. Biasanah lakar arina e koniih lakenah. Tapeh areh riyah tak e koniih polanah lakenah sakek. Arina pas nompak gojek kadhibik. Dheri pabrik ka romanah tak pateh jheu ghun 20 menitan. Olle ning tengah jhelen, arina e todong moso begal. BApak gojek e se tompak arina pas ngebbut sarah ka arah kantor polisi. Arina ngitek sarah polanah begallah negghuk todik. Sadhepaken ka kantor polisi begallah kabor, buruh se nodong arina. Arina ben bapak gojek akhirra e bhentoh polisi e ater ka romanah.


Bhakto kulah entar ka Jakarta nengghu konser dongeng Naura, Alhamdulillah kaulah atemmoh sareng Riafinolannah. Kulah nge fans Sarah ka ebhuna jyah Nola B3, artis olban penyanyi jhaman lamba' tape kaula senneng amargha suarannah ban karakterrah jyah se maghabay tersanjung. Kaula Bhakto jyah entar ka Jakarta lakar bedeh niaddeh, mangkat ongghu dhari Sorbhaja dha'Jakarta selama 14 jam nompak seppor ban pole. Dhepa' neng Jakarta langsung KA lokasi konserrah Naura neng BSD mun tak sala. Lajhu a dhantos sa bit abitdeh ghebey masok, ban san masok olle bingkisan neng sateap korsennah. Alhamdulillah ghii, pokok eng senneng sarah. Pas bhakto konserrah lastareh kulah entar ka budih ghabay atemmoh Riafinola.


Kadhinapah ghi carannah sopajha kita neka bisa lebbhi sabbher ban lok ngamok manabi bedeh se conogocoh kita melanah kita neka celleng lah, jhubek lah ban laen epon se a hubungan sareng feseg manossah. Kadhang kita neka lok bisa ngendali aghin badhan kita dhibi' amargha kita jareya lok bisa ngaredam aghin oreng neka se dhujen congocoh kita. Manabi dhabunnah tang guruh jareya, badha oreng se dhujen a buli tapeh akherrah sadar dhibi' sebab aneka la oneng hal jareya sala. Sala settong carannah engghi ka'dhinto, nengale badhan kita dhibi' sabelum ngalokaen atennah reng laen. Jha' sampe' dhabuan se elakoneh jareya bisa nyakeen badhan oreng


Kan ke oneng manabi olle ban mennang undian jyah mlarat ban tong ontongan. Tak engghi ? Nah, dhari pengalamannah kaula, Kaula ghaduwan cara sukses sopaja kita bisa olle ban mennang undian. Carannah kadhinapah ? Se pertama, sampeyan kodhu a daftar undia Paneka neng dha' ada' amargha teppak e geluy ruah sampeyan bhakkal e gheluy dhari bhabha wkwkwk. Se kadhuwa' noro'dhuwa' bein Mon parlo, sebab sajhen bannyak sampeyan Noro'sajhen bannyak jughan kasempadhan nah. Se katello'jha'kalep a dhuwah bein ghi, sebab aneka tong ontongan ban ke rejekkean. Daddhi lok sadhajana bisa olle, pokok pebannyak duwah Bein sopaja olle. Mon olle kan noro' senneng, napah pole ollennah rajeh ban lok toman melleh amargha kalarangan. Tak engghi tretan ?.


Soal ngecewaaghi roeng se berharga jiah lakar dheddhih sittong masalah se sossa. Ngecewaaghi oreng se kita angghep semmak, se kita cintai, ben se kita arghein ajiah nyakek'en lok cuma abek eng oreng jiah, tapeh kiah atenah kita dhibik. Rassah kecewa jiah se awallah nyebabaghi oreng laen sedih, tebhenah depak dek abek dhibik se ngerassah sedih polanah serassah lok becus ghebey mabhunga oreng se kita angghep berharga neng odik eng kita. Oreng oreng jiah bisa ebok, pasangan, anak, kancah, otabeh sapah bhein se semmak secara emosional bik kita. Ghebey nanggulangin keslaahan se e lakonen, kita kodhu langsung introspeksi diri ben mabeccek sikappeh kita ghebey ke adek eng.


Teppak kulah pertama kalennah mangggung bedeh neng acarannah kampong jareah, kulah rassannah apor canpor aluy gheluy kadhibi'. Mela dhari jareah  kulah rassannah neka duh cek takok eng ban teppak e pangghil bedeh neng atassah pangghung. Manabi bedeh dha' neka kulah la ampon ngetter kabbhi, lastareh dha' neka sareng reng seppo neka e parenge aeg ngenom ban la ampon e parenge teh anga' jaruah. San marennah jareah lastarennah kulah lajuh anyabeh ghellun ben nennangen pekkeran ghellun sopajha lebbhi sae ban bisa lebbhi dhari apah se kulah bhejengin manabi kulah kodhu lebbhi tennang ban lebbhi bisa matennangen pekkeran sadhaja saenggha kulah lebbhi seap teppak. maju.


Sedih jiah emosi se biasa bedeh neng manossah. Hedeh pola ngerassah sedih bik bennyak alasen. Kemungkinan hedeh ngalamnin sedih polanah hedeh keelangan lakoh. Otabeh hedeh keelangan kesempaten ghebey ngerayaaghi sittong pencapaian. Pola marghenah le abit sejak hedeh terakhir nyeling kancah otabeh keluarganah hedeh. Kesedihan  bisa nyebabaghi hedeh ngerassah kosong secara emosional otabeh lok andik energi. Mon deiyyeh hedeh bisa nanges lebbi sering, andik masalah tedung otabeh tedung kabennyak'an, lok ngakan otabeh ngakan bennyak ellun, ngenom alkohol lebbi bennyak deri biasanah, sampe keelangan rassah ketertarikan dek aktivitas se biasanah hedeh nikmatin. AJiah kabbhi hal hal se biasa dheddih efek deri rassah sedih se bedeh neng abek.


Bhakto ghi' jhaman a sekolah paneka kulah toman e pakon guruh soro noro' lomba nyanyi lagguh daerah. Norok lah ban a latean neng studio musik jareya sareng laennah. mela dhari jareya kulah atemmoh sareng petugas melannah kulan neka lok pantes sebab kennek orengah. Istilannah e bhuly mela ghaduwan badhan kenek jareah, kulah ngamok namong lok awat tuat. Kaula akherrah e soro mele Soro nyanyi lagu apah se e ghabay persembahan jareya. Akherrah kulah a nyanyi Kembang Malate Pote. Salah settong lagguh Reng Bhangkalan se nyareta aghin settong kasultanan se badha neng bara' Kottah Bhangkalan. Lok anapah e kocak oreng seng penteng lok ngalokkaen oreng jareya.


Aisah ben lakenah entar dek mall Sorbejeh terro abelenjheh. Aisah ngebeh anak'en se gik kennek omor setaon. Anak'en jiyah le bisa ajhelen keng gilok pateh lancar. Mall neng Sorbejeh se Aisah ben lakenah detengen ajiyah Royal Plaza, teppak jiyah pas abek rammeh bennyak oreng kiyah ngara pas osom preian deddhi bennyak oreng se entar abelenjheh kiyah. Aisah ben lakenah entar nyareh klambih  gebey alakoh, neng deretan toko klambih jiyah lakar semmo sellak oreng. Anak'en Aisah pas semmo rewel ngamok mentah toron deri gendongan. Pas teppak mele klambih Aisah ben lakenah sibok kareppe dibik, sampe lok sadar mon anak'en ajhelen kedibik. Anak'en nanges polanah ajelling tadek oreng tuanah ben lok kennal ben oreng edhissah ben kennengah, apapole anak jiyah gilok pateh bisa acaca. Aherrah Aisah posang ben lakenah se nyareah anak'en.


Teppak jiah engkok entar study tour bik nak kanak seangkatan teppak kelas 3 neng Jakarta. Study tour jiah entar dek pabrik mie gaga bik taman wisata matahari neng Bogor. Engkok tojuk bik tang kancah semmak. Teppak neng bus kami tedung kedueh ben mon teppak ngakan kami gi begi. Sang depak dek pabrik kiah engkok tojuk bik tang kancah riah kiah. Kami riah lok bisa e pesaen. Marenah ngedingaghi sosialisasi kami riah pas ngakan mie gaga se e sediaaghi bik pabrik. Engkok bik tang kancah ngerassah korang, tebhenah kami tok kotok, "mentah pole lok papah yeh?" "yeh kassah antre pole" keng antara kami adek se bengal.


Neng akher ban awwal taon daddhi Kabiasaan rutin bannyak bencana alam akadhi banjir otaba tanah longsor. Melanah bhakto jareya lakar teppak kondisinnah neka ojhen ban cuaca se lok mendukung ruah. Kalabhan dhari badhannah masalah otaba problem jareah, pan saponapan oreng pastenah ghaduwan rassah katako'an melanah kadaddhian se toman e alame sareng oreng paneka maghabay bannya' sarah rassah katako'an jareya moncol. Pan saponapan hal se lakar maghabay rassah takok neka moncol ghi melanah bannyak ngakannkorban bencana. Ban tak cokop dhari aneka, kabannya'an efek dhari bencana jareah ghi pastenah kalaparan lajuh sakek otaba kasehadennah manossah jareya manoron. Ghi melanah dhalam keadaan se lok mungkin aghin bisa ngakan tor ajhaga kabersean.


Fika areh riyah edhinaagih kedibik bik mamak ben bapak'en deri lagguh. Fika epessenen degghik mon abek narek mberrik pakan ajhem se bedeh ekandeng. Ajhem jiyah epakane nasek karenah berik ben jhegung. Senyatanah ajhem neng romanah bedeh bennyak tapeh bedeh se settong se ngerremeh tellor neng kandheng ben bedeh petek'en. Teppak mberrik pakan ajhem se atellor ben ngeremmeh neng kandheng, tanangah Fika tak sengaja nyeddhing ajhem jiyah ben petek'en se aebey ajhem neng kandeng aglubuk pas  sampe ajhem jiyah ngamok ben keluar deri kandheng. Fika se tekerjet langsung buruh neng delem romanah, ben ajhem jiyah norok ngejher Fika. Fika tekerjet keng sambil alek-gellek polanah buruh deri ajhemmah dibik.


Bada settong kadhaddhiyan se eyalami tang sapopo bakto ghi' ngodana. Bakto ghi' kal-bhakal tang sapopo reya pas tedung maso reng bini' laen se banne bhakalla. Ontongnga ta' etemmo, keng se bini' se etompa' reya koca'en ngandung 2 bulan maso pacarra. Bakto ana'en laher arapa tang sapopo reya kobater ana' se rembi' reya ana'en dhibi' apa ana'en pacarra reng bini' jiya. Poko' tang sapopo jiya la ta' nyaman rassa, mon pas teppa' ka ana'en pas ghu'-ghangghu' andi' ana' dari bhakalla pas atemmo otaba saleng senneng ya anyama sataretanan. Epakowaah pas senneng ka taretanna dhibi' ban oreng towana tako' se ngakowa ana'en.


Kalaban rassah takok se erassaen oreng neka acem macem bernana. Lok coman settong due' bein oreng se takok pas tiba-tiba lok terro ngarassaen hal se padeh alias phobia. Misallah akadhi phobia manabi nengale bheng lobheng se bennyak neka sebab lambannah paleng toman ngalamen hal se lok nyaman dhalam jhalanan odhi'na neka. Manabi bedeh reng se phobia lakar lok bisa kendali aghin ghebey jha' takok ban sadhajana. Men bisa kita dhukung lebbhi sae pole sopajha bisa ebbhi a sekap tennang ban tentrem manabi bedeh pa apah. Jha' sampek sampeyan bisa ningghalaghi ban atapettah se maghabay lok nyaman saenggha hal neka lo pantes e kapettaen ka oreng se ghaduwan phobia.


Bedeh beberempah alasan soal arapah kita lok olle sok masok dek privasinah artis make le kita atemmoh mereka neng len jhelen. Pertama jiah hormat dek betesen. Keng polanah kita atemmoh sittong artis lok berarti kita andik hak ghebey nginvasi privasinah mereka. Setiap oreng andik hak ghebey privasi ben e hormatin betesannah, tebhenah terro ajiah artis otabeh benne artis, kabbhi andik hak se padeh ghebey olle keamanan neng ruang publik. Ben nginvasi betesan betesan jiah termasuk sittong tindakan pelanggaran hakkeh mereka. Bennyak se lok sadar jhek tindakan se akadik jiah benne sittong hal se parloh e perhatiaghi, ben mekker mon le dheddhih artis berari kita bebas nginvasi privasinah.


Melannah sampeyan terro daddhi nasabha neng bank se ghaduwan peluang olle undian tabungan ghi carannah ghampang. Se pertama neka ghaduwan pengalaman toman norok undian makeh kala taeph norok. Se kaduwa' jareya sampeyan kodhu onenge syarattah neka napah bein, sampeyan la ampon masok kategorinnah napah bhunten. Se katelo' sampeyan kodhu bisa tengale pole kadhinapah teknik pemacaan kamennnagan undia neka. Manabi carannah kulah lamba' olle sepeda motor dhari bank ghi pabannya' transaksi bein. Dhari ka'dhinto sampeyan bisa ghaduwan peluang se lebbhi sae dhari laennah ban lebbhi ceppet olle undian rajennah. Carah ka'dhinto lakar ampon a bhukte sareng se e lakoneh reng laen daddhi marah nyoba' bein.


Olle SMS dari kanca polana burung maso bhakalla, ngoca' la ta' enda' pole. "Engko' ta' odi'a pole, Yad". Sabellunna toman alonca' ka songay ban toman ngenom eppel Bodrex ecampor sepret. Setiya colo'en kalowar kapo' polana ngenom Baygon esabepaghi bhakalla amantan maso reng lake' laen. Sabellunna ngerem WA ka engko' jha' aba'en la sengka odi' e dhunnya polana kaelangan reng bini' seekaneserre. Aherra engko' ngeding kabhar jha' tang kanca reya maso' Roma Sake'. Bakto ngeding kabhar jiya engko' dhuli mangkat asapedaan. Keng bakto dapa' ka Roma Sake' Sampang tang kanca la epamaso' ka motor ambulans. Engko' nangis polana ta' melo tang kanca e aher odi'en ban ta' bisa abhanto nyeggha sanajjan sabellunna aberri' tao.


Bedeh kiyah oreng se takok dek koceng riyah, oreng se deiyeh riyah takok polanah pasteh andik pengalaman korang beccek ben koceng mangkanah pas takok aherrah dek keben riyah. Koceng riyah lakar muwanah kebennyak'en locoh tapeh bedeh kiyah se muwanah kaden nasso biasanah bulunah celleng. Koceng riyah se eketakok oreng biasanah jenis koceng kampong se lok erabet ben sereng masok dek romanah oreng den-beden. Koceng deiyeh riyah biasanah andik kokok se tajem neng sokonah, mangkanah mon nyrakkerm otabeh nyakar riyah sakek sampe berdarah. Koceng riyah modellah mon se gik kennek norok'an dek oreng mangkanah bedeh pas oreng se takok ben koceng riyah.


Pan saponapan carah jughan sopajha sampeyan bisa oneng kammah oreng neka sae ban lok beccek jareya. Kabennya'an oreng neka dhan badhan ka oreng neng babhannah mereka ban mandheng bulunnah jareya. Oreng kadhineka biasannah lok toman tolos ka orneg ban dhen bedhen jaruah ngaddhebin oreng. mea dhari jareya cara se pertama se sampeyan kodhu onenge, sampeyan kodhu bisa oneng sapah se sae ban lok sae jareya bisa tengale dhari masalahh pesse. Manabi sampeyan la oneng oreng se ghaduwan masalah areng pesse juah lakar la semmoh bedeh egoissah. ban kabannya'an kadhi oreng jariah lok bisa tolos ban selalo mandheng oreng dhari pa apannah ka'dhinto. Mela dhari paneka sampeyan kodhu onenge bein paserah se lebbhi sae ka panjennengan dhibi'.


Biasana mun senneng maso` ka sakola`an se paleng ekaterro bede beberapa hal se e lakukan nak kanak. Pertama ye asorak ben sukuran sakaluarga, teros ruwa ye abele ka taretanna ben tatangghena pade tao kiya. Marena nyiapaghi berkas daftar ulang se ce` semangatta ben kabhuru se entara daftar ulang. Mare ruwa mulae menghubungi oreng se e kennal se kuliah e sakolaanna jeriya, atanya kos, biaya ngakan ben saterrossa. pas mare ruwa nyare kennengan ghebey odi` alias kos-kosan otabe kontrakan. Mare ruwa mulae majer e dae` soal kos kosan otabe kontrakan se semma` ka sakolaanna. pas pole ta` loppa apa ka sakolaan nyambi kendaraan otabe ajhalan soko. Nah, ruwa biasana se e pekker ben ekerjaaghi ben Mahasiswa anyar.


Adaftar dhaddhi calon Panitia Pemilihan Kecamatan neng KPU kabupaten Pamekasan partamana abak sossa polana bada kabhar jha' la bada reng dalem kabbhi. Tape aherra poko' usaha ghallu, parkara hasel motemmo dibudi. Sakabbhinna persyaradhan la bannya' ghenna' keng korang sorat Katerrangan sehat dari Puskesmas. ghulagghu sabellunna mangkat ngajahar nyepper ka Puskesmas kaangghuy menta Sorat Katerrangan Sehat. Epareksa dara, kolesterol, ban laenna. Bakto la mare takerjhat polana epentae seket settong ebu ropia. ontongnga e dompet bada pesse sabidhak. nespa rassana bakto pesse sakone' pas tada'. tape asokkor sara aherra bisa lolos administrasi ban bisa dhuli noro' ujiyan CAT e kantor Badan Kepegawaian Daerah.


Tako' eghighiri bakto nyambi ana'en oreng (tang pacar) kalowar malem. Tako'en ghella' engko' tako' bakto ngater ka seddhi'en romana pas eghighiri ebannya'en oreng todussa tada' pada. Ban mon la ekeding ka roma nyambi ana'en oreng ta' amit pas eghighiri polana engko' santre ta' tao tengka ngoni'in ana'en oreng e tong-lorong banni eyalem. Koca'en tang kanca mon e dhisa pas etemmo kalowar lake' bini' biyasana epakabin. Ya engko' sajan tako' mon epakabin, jha' ate ghita' siyap apa pole ghi' asakola. Pas epakowa'a maso ca-kanca, ghuru, ban tatanggha mon ghi' kana' epakabin. Sal da'iya akabin polana ollena pegha'an jha' se esambi engko' jiya lakar oreng dhisa. Dhaddhi mon amaenna engko' kodhu amit der-bhender ma'le oreng towana tao jha' engko' pelak ban mon jhudhu bisa apabhakale ghallu dhaddhi ta' jhuba'.


Mela dhari jareya manabi samangken badha se congocoh secara fesek jareya jha' se mamaseh melanah neka lakar nyake'en ka ateh. Mela dhari jareya sampeyan kodhu onenge lok sadhajana nak kanak neka bisa e parenge bele ban oneng sopaja lok atendha a kadhi jareya se bisa majubek ban nyakeen oreng laen. Tindaghan aneka salah settong cara marosak se se elakone oreng laen ka badhan sampeyan jughan manabi dhari jareya kodhu tengateh dhalam mele lingkungan ghabay nak kanak otaba oreng se kita sayang. Sikap jareya lakar bisa ma rosak mentalah nak kanak saenggha bisa nyebab aghinnah oreng aneka atindak kerras ban lok percaya ka badhannah dhibi' saenggha la ampon rosak jaruah.


Kabadhaan Ujian tes TOEFL paneka manorot kaula penting. Hal neka abadhi syarat kalanjuden program studi laennah, nyareh lakoh, otaba ngoros administrasi program beasiswa. Ujian tes TOEFL ghabay beasiswa neka biasannah badha target nilai tartanto tergantung jenissah neka apah. Kabannya'an perusahaan manabi nyareh kandidat neka se penter bahasa Inggris jariya se esare nilai TOEFL otaba IELTS. Nilai TOEFL daddhi panango jughan sampeyan bisa ngalannudhin napah bunten, sobab manabi lanjut kuliah neng luar negeri minimal kodhu lancar a bahasa Inggris. Melanah jariya bahasa Internasional se kodhu sampeyan onenge. Tape Alhamdulillah, Bhakto badha tes beasiswa neka, kaula toman adaftar tes neng salah settong lembaga ban Alhamdulillah jughan akherrah lolos sareng nelai ambang betes korang loppttah olle nelai 560.


Oreng mon deri kennek bik oreng tuanah biasa eajek ngelencer keluar naik mobel otabeh kendaraan umum jiyah senyatanah sekaliyan ngelateh makle degghik san rajeh lok tekerjet bhedhennah mon naik deiyeh pas bisa kuat ben lok ngotaan mon eajhek neng man-dimman. Polanah oreng jiyah pasteh males ngajek oreng se segghut ngotah polanag bejik se ajelling pas oreng laen takok norok ngota kiyah. Mangkanah ngotah riyah kodhu etahan, ben kodhu sereng elaben. Mangkanag mon oreng se deri kennek sereng eajek ajhelenan  riyah rang-rang san rajenah ngotaan polanah le terbiasa bik kennengan bik suasana deiyeh pas lok tekerjet pole, reken bhedhen ben pekkeran jiyah le taoh caranah adaptasi.


Jherra reya malarat sebisa etambai apa pole dari ghi' kenne'. Toman negghu' besse sebrani jiya sambi esok-kosokkaghi ka tembo' ban ta' tao bada cop-copbhan se rosak, abukka' kabella abak kalowar ban ta' sangaja besse sebrani se etanang nyetddhing ka konco'en kabel se abanngkang bakto jiya kiya soko enga' bada se menthong maso kaju raja, tanang agledder ban sabhadhan mate rassa. Bi' engko' nyangghu keng bada menthong, atanya ka se laen pada ta' tao pas bada kanca bini' settong se ngarte. Paleng kenning serrom kake ya' ji bada kabel abengkang. Ongghu molae dari jiya engko' terros jherra ban berra mon bada kabel sanajjan ta' abanngkang, kobater esetrom. Toman keya ngeccassaghi HP pas adaptorra leddhu'.


Saporaaghi engko' ta' bisa mabhunga kake. Ba'en menta tase' mon engko' kobassa pagghun ebaghi. Tape engko' coma reng lake' se ta' andi' apa, se bada ghun cinta se raja. Ba'en aherra nyenggha polana engko' ta' bisa noro'e apa se ekaterro reng towana. Iya engko' ehlas, polana engko' tao kabada'anna engko' maso ba'en reya padana langngi' maso bhumi. Ta' bisa masettong sanajjan kiamat dateng. Saporana se raja polana ta' bisa dhaddhi se paleng bhaghus tape engko' senneng toman kennal ban se-kaseyan maso ba'en se paleng argha edalem ate ban odi' reya. Samogha ba'en bisa senneng ban acampo, ban ghumbhira odi'en abhareng maso se setiya.


Mon ghi' ngoda reya lakar bur-la ebura ka reng bini'. Toman settong bakto engko' kalowar maso reng bini' re-karena tang sapopo se la mare eyosel ban ecak-kecak. Tape engko' ghun  bur-leburan polana ta' andi' pacar, aherra segghut esambi keng epentae roko'. Bakto kalowar jiya ngajhak ngerrem polana bada sapopona tako' etokol. Engko' ya tako' mon pas etokol tako' ekalerowaghi pas epakabin. Tape bakto segghut kalowar pas eyajhak kalowar ngoca' ta' bisa polana sake' tape mala ekatela' abhareng reng lake' se laen. Engko' ya abak bhellis, bhellissa banni polana neser tape polana ecokoco. Ontongnga engko' ngeding kabhar jiya bakto olle 2 Minggu temmo epakabin polana ngandung. Ontongnga engko' lakar ta' nyabbhur sakale, jha'ennunna engko' se esoro ngabin. Hado ta' bisa ebayangaghi.


Perasaan senneng e tarema sakolah pas daftar ye paste lah. Umumma nak kanak se bhuru lulus asakolah SMA pas maso` kampus ongghu arassa odi`na terpandang ben endi` masa salanjutta se lebbih tera`. ta` pera` ruwa, oreng tua ben tan taretanna ye senneng kabbhi, apapole sakolaanna paleng bhagus sa Indonesia. Bisa mun enga` UI misalla. Sapa se ta` senneng mun maso` ka UI. Dhaddhi mahasiswa/i UI riya sennengnga benni main. Oreng tua sennengnga ta` bisa e pekker, ben ca kancana senneng, secara UI ruwa mun bisa maso` apapole jalur SIMAK UI otabe SBMPTN paste nak kanakna ce` penterra. Endi` harapan se bahgus ka ade`na soal karir.


Benyak kaontongan ompanah andik hobi melleh bhereng larang. Se la pasti riyah bhereng larang riyah bisa e jhuel pole, dhedih bisa e kaghebey investasi. Tapeh tak kabhi bhereng larang riyah bisah e kadhedih investasi. Misallah bhein melle motor otabeh melleh mobil. Motor ben mobil riyah bhereng larang, tapeh tak bisa e padhedih investasi se bhekal menghasilkan pesse polanah motor ben mobil anyar se la kaluar dheri showroom riyah arghenah pasti la toron. Laen misllah bhereng larang se ekamaksod riyah engak tas langka, otabeh jhem langka, otabeh bhereng lain se arghena langka ben kulitas bhereng riyah mewah. Bhereng riyah bisa e kadhedih investasi, polanah sifat bhereng se langka riyah maghebey arghenah sajen larang mon sajen e sempet abit.


Carah ngelangen rassah takok manabi kulah kadhibik biasannah lebbhi ka maghabay hal ban pekkeran se positif Bein se lebbhi tepattah. Melanah hal jareya se maghabay kulah nekat ban bisa ngalaloen sareng kadhibi'an manabi bedeh pa apah jareya. Hal neka tantonnah se maghabay kulah lebbhi oneng kalabhan badhannah pan saponapan neka se bisa melang pekkeran jhubek dhari kulah dhibi'. Badha oreng jareya se lok bisa nengale apah se bedhe neng dhalem diri kita saenggha bisa dhujen ghaduwan pekkeran se jhubek. Namong hal se kulah tekan aghin jha' takok maggih kadhibi'an. Sampek boleh bein kodhu ghaduwan rassah pabengal jaruah saenggh bisa lebbhi mandiri ban lok takok pole.


Jheman satiyah tak malarah ghebey nyareh bhereng se kabhuto. Mon lambhek, kita kodduh taoh bhereng riyah e jhuel ning dimmah. Misallah bhutoh pensil 2B. Koduh entar ka toko peralatan tulis. Ajieh kiyah ghitak tentoh apa merek se esareh e jhuel ning toko jeriyah. Koduh aleng-leng toko sa kottah mon se e sareh bhereng langka. Satiyah tak parloh posang ben mlarat pole. Oreng kareng nyareh bhereng seekabhuto ning toko online engak ecommers shoppe otabeh tokopedia. Pagghun bedeh se ajhuel. Kareh ketik nyaman bhereng seesareh ning kolom pencarian, ghun sakaleh ngeklik, pagghun benyak oreng se ajhuelen bhereng ruah maskeh tokonah bede e luar pulau. Se ajhuelen bhereng ruang pagghun muncul kabhi sa indonesia.


Mon enga' teppak se e dhinaaghin sareng bis teppak mangkat ka Malang duh ek ngennessah ongghu. Kulah tellat jareya lakar la semmoh je le'deng ruah sebab lakar la dhari kesalahannah kulah tangeh duh cek siangah. Padahal loh la ampon e berrik ban badha alarm se cek paleng nyarengah tapeh se kobesah pagghu matedung kulah. Ka' teberka' kulah ka bandara e ternyata la ampon mangkan 10 menet sabelummah kulah neat boarding. Pokok mon teppak jaruah lakar la semmoh gopoh dha' neka sakeng dhari apannah, sakeng dhari kulah terro ka capok jaruah ban bedeh mukjizat dhari sakobesah. Akherrah melannah dhari ka' dhinto, kulah capok meyos ka terminal neng Sorbhaja ban langsong mangkat entar ka Jogjakarta makeh ngabi'in bhakto se lomayan lebbhi abit dhari nompak pesawat. Pengalaman neka ghabay kulah ajher lebbhi sae pole.


Mon ghilok e temmoh se andik, maka bhereng jiah bisa e kelola dheddhih bhereng petorok'an, sampe se andik deteng ghebey ngalak pole bherengah. Anjuren riah dhesarrah hadist Rasulullah SAW deri Zaid bin Khalid Al Juhanny. Teros demmah hukum ngalak bhereng temmoan delem Islam? Hukum ngalak bhereng bisa abe obe tergantung dek kondisi kennengan ben kemampuan se nemmoh. Ghik ngalak deri buku se padeh, hukum ngalak bhereng temmoan delem Islam e antaranah: hukum ngalak bhereng temmoan ajiah sunnah mon se nemmoh bhereng percajeh dek abek eng dhibik. Artenah ajiah sangghup ngurus kabbhi se bedeh hubungannah bik pemeliharaan bhereng jiah akadik deemmah kodhunah.


Bektoh nina sadar, pas muncul tel gheteng ning tanangah nina. Can dokter ning puskesmas, ariyah bisah kajhedien bisa karna syok berrek polanah phobia ka belabeh riyah. Molaeh dheri jeriah sampe rajeh rina mon negghuk belabeh musteh ghetel. Otabeh mon misallah nina bedeh ning keaddan terancam pas bedeh belabeh misallah bektoh e kok takoin moso kancanah, aruah mestih pas tel-ghetel tanangah nina. Nina biasanah pagghun a sedia salem se ghebey ma elang ghetel mon tiba-tiba ghetellah riyah dheteng pole. Polanah keaddan mendadak engak riyah tak bisa e prediksi moso nina, dhedih angok nina a jhegeh moso ngambih salep ghetellah. Dhedi kajhedien ruah, kancanah pas la taoh kabhi mon nina phobia ka belabeh ben tak toman ngettenget aghuy belabeh pole.


Manabi oreng neka ghaduwan demam pangghung lakar lok bisa e tambein melanah paneka kodhu bisa se lebbhi ngaregghein badhannah dhibi' ban ngendali aghin kadhinapah carannah sopajha bisa lebbhi tenang ban bisa lebbhi narema kabadha'an ka'dhinto. Melanah dhari paneka pan saponapan oreng se bisa nengale kadhinapah carannah ngadeppin oreng se lakar dhujen ngetterren manabi badha neng attas pangghung jha' co kocoh ban e lok olok. Melanah, sampeyan kodhu tengale lebbhi dhalem pole ban adhabu melannah jhal jareya neka normal e rassaen sareng kabannya'an oreng. mela dhari paneka sadhajana oreng neka pastena kodhu bisa nga nelai perspektif dhari e man kamman saenggha bisa oneng.


Mara mun muang rombu organik ye mun ba`na kabbhi reng dhisa bisa buang ka songai langsung. Misalla enga` sayuran otabe wa` buwaan bisa mabhagus ka songaiya, bisa malah tombu taneman e pengghir songai. Jhe` sempan tagher abit mun muang rombu organik ruwa, ma` le ta` bucco` pas bede belatungnga. Kan bejhi`, bau kiya. Kodhu ngota`a reng mun tao bauna. Ben kiya mun bisa jhe` makare kakanan se ghampang bucco`. Kan abe` bisa abagi ka keban. Enga` ampassa sayur ye bisa eberri` ka marmut. Karena nase` se gi` ta` bau, tape la ta` ende` ekakan, ye bisa ebaghi ka ajam, koceng, ben etek. Bisa kiya eghebey cangkaro`. Ta` maste ebuang kan.


Korbinah ajhem se abuduk'en riyah mon eketelak pasteh muwanah mrenges ben gempang nassoan. Ngara korbinah ajhem deiyeh polanah anak'en takok eganggu ben oreng laen mangkanah korbinah jiyah terro ngelindungi nak-kanak'en. Buduk'en ajhem se gik buruh nettes riyah lakar kennek ben lok bisa aberkak cepet kadheng mon ngakan bein gik perloh etonton bik korbinah jiyah. Korbinah ajhem riyah mon le kadong egangghu ben nasso kadheng sampe ngejar ben nyocok dek sokoh otabe tanangah oreng. Mon le kasep ngamok kiyah kabbhi aglubuk apapole mon bedeh neng dhelem kandheng. Korbinah ajhem riyah mon nyocok kiyah sakek polanah cocok'en ajhem runcing kadheng sampe agebey lokah dek kolek.


Padahal bannyak sarah reng oreng samangken neka lakaran lok lopot dhari kasalahan se bisa mamaddhaein. Bannyak masa lalunnah se bisa nakok en kabadhannah dhibi' ban salanjhanga neka bisa nga gangghu ka masa depannah jyah lakaran bedeh sampe' samangken. Misalllah manabi bedeh oreng se lok bisa petteng ban manabi pettengan langsong arassah takok jyah lakaran ghaduwan hal se lok sae teppak ghi lambannah. Bisa jadi jareah toman bedeh neng situasi se bisa maghabay aneka lok nyaman ban ngarassaen takok se lebbhian sarah saenggha maghabay lok nyaman ka badhannah. Jha' sampe' kita neka saleng nga hujat ban ngarendein ka badhan settong sareng se laennah.


Ana' reya tetebhan dari Allah se kodhu ejaga ban erabat namong ta' kengeng bi-talebbi neser ka ana'. Dapa' ka katerbi'enna kandunganna tang bini, engko' ta' nyaman ngakan, neser ajhellingaghi sake'en. Entar ka bidan dari ghulagghu pakghun mokka' settong ta' ghellem atamba. Bakto la sorop are, polana aeng tamone la para' tada'a aherra eroju' ka roma sake' andi'en dokter Mukti. Bakto jiya kobaterra atamba polana bakto osom panyaket Korona. Bakto bini la esambi ka kennengngan oprasi pekkeran ghita' pate tennang tako' bada pa-apa ka bini otaba ana' e kandunganna. Teppa' Adan Isa' bada monyena bhaji' pas bada bhaji' epakalowar, engko' bhunga tada' pada dhala ngarembeng aeng mata. Se paleng mabhunga ana' ban bini salamet kabbhi ban eparenge samporna ban sehat. Se paleng parlo reya ajaga ban arabat sarta adidi' na'- poto ma'le odi' jhembhar.


Sinta cek terronah melle motor. Biasanah sinta mangkat mole dhek kennengan alakonah nompak bis. Sinta konddhuh nompak bis arebbu'en moso benyak oreng. Sering pole sinta tak nemmoh katojuen polanah ning bis la sellak sarah. Sinta dhedih kodduh manjeng sajjhem ning bis. Polanah la lessoh engak ruah, sinta pas a tekad ghebey nabong. Bhen bulen sinta pas nabong dheri ghejinah ghebey melleh motor. Senyatanah sinta bisah bhein a kredit motor, tapeh sinta terro nabongah ghelluh. Ghen la depan setaon nabong, akherrah sinta andik pesse ghennep ghebey melle motor. Sinta pas entar ka dealer motor ghebey melleh motor se paleng mode, polanah pessenah ghun cokop ghebey melleh cash motor paleng mode. Sinta cek sennengah polanah la tak osa nompak bis lak-sellaan pole satiyah.


Dhalam ngajhalane ka odhi'an ka'dhint benne orientasinnah mennang ban kala, sebab sadhajana la ampon bedhe takaran ban tembanganbi' dhibi edheng. Daddhi sampeyan sadhaja lok neng papadeh antara settong sareng se laennah. Melannah hal jareya bisa ngakibat aghin kasalahan dhalam orientasi napah bein. Gagal neka benne settong alessan anapah sampeyan kodhu ambhu, justru sampeyan kodhu bangkit pole lebbhi seangat ban jha' sampe' nyerrah ban lok makenga' dhalam hal apa se sampeyan pangateroen. Melannah dhari jareya sampeyan seh kodhuna bisa nengale pole lebbhi sae pan saponapan carannah manossah ghabay lebbhi bisa nengale dhunnyah se lebbhi loas ban sae jughan sebab kita neka kodhu bisa a jhalan pole.


Pan saponapan carannah oreng se terro nengale setan jariah, namong kulah Lok sanggup nengalenah sebab rassah katakoan neka Lok bisa e ampet pole. Mela dhari paneka bede jugan oreng se ghaduwan pamekkeran manabi reng ngettaraan jareya halusinasi ban kodhu nah neka e terapi. Namong kabannya'an oreng jughan mercajein sebab aneka la bendher kabadhaannah neka. Kalaban dhari jareya kulah ngarep aghin melanah, sampeyan kodhu onenge. Dhari careta reng oreng neka kodhu tengale pole ban kodhu pasar aghin carannah mandheng saponapan pameraten. Hal neka wejib okommah manabi ngaregghein oreng. Perasaan nah oreng jareya en laen, daddhina sampeyan kodhu bik tengateh jha'takok jughan gi ka oreng neka. Sebab oreng neka paste arassah man dek remmah manabi sampeyan ghaduwan pamekkeran se ane.


Tepppak gik sekolah SD riyah lambek sereng osom bedh suntikan neng sekolaan. Alya riyah salah settong oreng se takok esuntik riyah margenah negguh jerum le ekocak sakek ben mrenges. mangkanah mon bedeh suntikan riyah Alya mesteh tero kabur deri sekolaanh tapeh mesteh ketauan ben satepam ben guruh neng sekolanah. Alya mon nanges sampek kejjer kadeng guruh se ngetelak riyah lok tegeh tapeh bedeh kiyah se agellek. Perawat  jiyah ontongah sabber, maggih ngedingagih atowattah alya se cempreng perawat jiyah pagghun laonan nyuntik dek kolek'en Alya, Alya se nanges maregnah jiyah pas aherrah sereng ecoh-kocoh ben kancanah. Sajjen ekagellek alya sajjen nanges tak buambu sampe gurunah sekodu ngoman alya makle tak nanges pole


Sittong hal se biasanah nyebabaghi kesedihan se delem neng odik jiah teppak keelangan kesempaten. Kesempaten emas se kodhunah lok e sia siaaghi biasanah jiah se ngebey oreng ngerassah mon keelangan jiah akadik ngelebetin sittong masa paling menyedihkan e delem odik eng. Bennyak hal se ngebey seseoreng keelangan kesempaten. Sala sittongan jiah mon weng muweng bektoh. Cara paleng legghis ben biasa ghebey keelangan kesempaten jiah lebet weng muweng bektoh. Ariah bisa arobeh a jhem jheman negghu TV, apesta bennyak ellun otabeh da nunda ghebey mukkak sosial media. Odik ajhelen bik otabeh lok pake hedeh, ben mon hedeh ngabik bektoh neng hal hal se lok aghunah, kesempaten kesempaten bisa bher ngabbher neng adek eng matah tapeh hedeh lok nyeling.


Manabi sampeyan nompak pesawat lakar la bannyak hal se kodhu e siap aghin. Sala settongah neka soal bhakto se lok poron sampeyan dhingghalen. Terros kadhinapah manabi neng tengnga jhalan neka badha macet otaba hal se neng luar prediksinnah manossah ? Kita kan lok oneng, jhalan caretannah neng adha' neka kadhiponapah. Manabi sampeyan neka terro onenga kadhinapah carannah, sopajha sampeyan jareya lok sampek e dhina'aghin sareng tormolok otabah pesawat. Se pertama, sampeyan kodhu badha neng Bandara mon bisa du jam sabelum kaberangkadhan. Se ka duwa', paste aghin sadhajana molae dhari administrasi tor berkas berkas epon la siap jha' sampek badha se kaloppaen. Aneka dhua' hal se paleng penteng manabi alan jhalan.


Ghebey oreng se andik keterbetesan fisik kemungkinan ngerassah sossa ghebey ngelakonen perjalanan se e parloaghi ghebey ghinaghin roma. Sala sittong alasen utama pengaruh negatif deri odik kedhibik dek kesehaten mental jiah jhek reng oreng se odik kedhibik cenderung ngabik bennyak bektoh kedhibik. Ngabik bektoh bik oreng laen pola bisa ningkataghi interaksi negatif, tapeh kiah penting e delem nyegghe kesepian bik ngepromosiaghi rasa dukungan sosial. Selaen jiah, e delem sittong penelitian neng 3500 lakek ben binek se omorrah 30 sampe 65, e temmoen jhek reng oreng se odik dhibik lebbi cenderung neremah resep ben ngonsumsi obhet antidepresan.Ariah metaoh jhek mereka rentan ngalamen depresi.


Sapa bhai oreng paste tako` mun esoro nyellem e tengah tase` raja alias samudera. La teka` angghuy pelampung, kemungkinan matena paste 99%. Keadaan riya ye kadhaddhian se biasana bede e kapal otabe parao mun la teppa` ka apessa tasellem. Coba` sapa bhai ye maste tako`, sakalena reng jeriya ahli renang otabe panyellem se handal. Ye polana e tengah tase` raja, kemma gi` ta` katemmu ka jhoko` raja otabe ghudhaan se laen. Kacelleppan ye paste polana manossa ta` cocok odi` e aeng. Salah settongnga ye pasrah de` se Kobasa ben dhuwa` mandher matena bisa molja. Se rentan tasellem riya mun ta` nelayan otabe sapa bhai se senneng manceng ben oreng se nompa` kapal pas teppa` ka apessa.


Kadhaddhian e stadionkanjuruhan Malang, aghiba trauma ka oreng se bakto bede edissa` pas nyakseaghi bannya`na korban se mate. Nengghu beremma sakara`na oreng riya e rassaaghi oleh salah settong oreng se salamet, nyamana Maringa. Salah settong pemainna Arema. jeriya enga` oreng posang, linglung ben ta` tao kiya kodhu apa. Panengnga bannya` oreng se emok sara nyare labeng ghebey molea, tape la ekonci ben polisi. Sampe` ye polisina kiya dhaddhi koraban. Perasaan tako` sampe` sateya ye pastena ta` bisa elang enga` elangnga angin. Maringa ben ca kancana kabbhi ye ta` kobasa beremma se nolonga reng oreng, polana sakeng bannya`na oreng. Ye mekkere abe`na dhibi` bhai mun la nga`ruwa ben timma Arema sakancaan.


Dori amain ka warnet moso kancanah nompak sapeda motor ayanah. Dori amain dheri pagi sampe siang. Ghen kol 12 Dori mole, kalur dheri warnet pas ngejjit. Dori la tak nemmoh motor se e anghuy ghellek. DOri pas ngetek sambih atanya dhe' oreng se ajhegeh warnet. Oreng se ajhegeh warnet ngocak tak taoh. Pas Dori minta nyonggok cctv se bedeh nih seddi'en labengah warnet. Dheri cctv ruah pas e taoh mon sepeda motorrah Dori e kalang maleng. Motor ruah se bobol kuncinah pas e ghibeh buruh. Dori mole karoma sambih seddi ben abek takok, polanah ruah motorrah se e kasenneng moso bapaken Dori.


Kancanah se aghenggu patek riyah cengil, tak ning bhelein. Oreng se andik patek ghik melle ngakan ka bherung se tak jhei dheri taman jeriyah. Pateken e taleen ning ka'bhungkaan. Polanah e ghenggu, tak abit patek jeriyah ngamok ben asuarah ranying. Rina ben kancanah ngejjhit. Rina langsung buruh polanah takok. Kancanah takerjhet ajhelling rina buruh pas norok buruh. Kancanah se aghenggu riyah pas e ghighirin moso se andik patek ben moso pak-bapak se bedeh ning bherung. Rina buruh ka arah kantor bupati ben etoroken moso kancanah. Sadhepaken ka kantor Bupati, rina ben kancanah lessoh sarah pas terros melleh aing ka indomaret ning adheknah kantor bupati.


Bada ma'-emma' se anghighir polisi neng tengnga jhalan polana ta' tarema marghana dhibi'en etilang. Neng jhalan raja, ma'-emma' se nyama Halim ajiya ta' ngangghuy helm. Ngakona ka polisi areya ghun ngaterra ana'en ka sakola'an. Baktona ghu-lagghu. Halim ta' arassa jha' dhibi'en sala. Halim ngakona jha' bhanare, mon asapeda'an ta' toman ngangghuy helm. Polisi la mare ajellasaghi dari ada' sampe' budi parkara pasal ban la-salana. Halim pagghun nyaroteng, etamba ngamok neng me-rammena oreng. Halim ta' ngangghuy helm polana re-saarena se laen, sabellun areya jiya, Halim ta' toman ngatela polisi alembek neng jiya otaba ngamba' oreng. Mangkana Halim ta' toman ngangghuy polana dhibi'en ngangghep jha' apa se elakone jiya bhender.


Eyancem bhakal epaambuwa dari kalakowan mon sampe' binina tang jhuraghan jiya tao jha' tang jhuraghan reya amadu ban bannya' ser-seranna. Ya engko' tako' sara jha' tang lako reya se maodi' tang kalowarga ban kasab tong-settongnga mon pas epaambu alakowa apa engko'. Aherra sanajjan bi' jhuraghan jiya tao ban atanya ka engko', engko' ngaleng ma'le ta' epaambu ban pole ajiya banni tang urusan. Mon kalowargana oreng reya bada oreng lowar ro'-noro' pagghun kalero apa pole pas sampe' dhaddhi rosaggha ban se paleng ekatako' mon pas kaelangan lako ana' ban bini epakana apa. Tape kadhang neser ka bi' jhuraghan keng la da'remma engko' pada tako' mon la eyancem da'iya maso lakena.


Mara para ghuru e sakola`an se ghi` emok ben tugassa administrasi sakolah, jhe` sampe` loppa ka tugassa ghuru se utama dhaddhi pendidik mored. Ngajhari tengkah ben tata kramana anak. Mun reng tua paleng ye e paenteng ben mored, tape ghuru kan oreng laen se la epatoro`e ben reng tuana ma` olle bisa adidik ben olle ilmu bhagussa dari ghuruna. Sateya riya oreng asakolah sampe` loppa ajhar ka etika ben moral. Kabbhi emok ka aberri` tugas e bengko. Se paleng penting riya kualitassa mored, benni kuantitassa. Istilahna benni nilaiya anak berempa, tape etika ben oca`na anak se sopan ben santun ruwa se penting ghebey kaodi`an se nyamana e masa ade`ana red mored.


Selingkuh otaba amadu otaba aduwaaghi oreng se neser reya aropaaghi kalakowan se korangajhar sara sabab marogi ban bisa maelang nyabana oreng kalaban ta' aromasa kalero sama sakale. Bannya' oreng aghantong, aloca' ka tase' ban ghila polana edhinaaghi reng bini' otaba reng lake' kaangghuy ngalle ka se laen. Bada keya se dhala mate'e oreng se paleng ekaneserre sabellunna polana la ta' kowat ke' ate otaba mate'e sempennanna ma'le pada ta' melo. Sapa mara bada oreng kowat mon oreng se paleng ekaneser amadu otaba andi' oreng laen se ta' ekataowe sabellunna. Magghi sampe' bila ta' kera bada se kowat mon la emadu.


Engko' sakalowarga noro' majhadi' ka Sorbhaja. Arapa bakto mole e Bhligha bada aeng ba'a. Polana tako' sajan raja reng-oreng bannya' nrabhas. Bakto la bada e ba'ana arapa me' tang ana' nanges, se towa maca sholawat kabbhi aeng maso' ka dalem motor sajan matako'. Ajhelling pengghir kanan ban kacer bannya' montor ban sapeda motor mate esse aeng ler-keleran. Mon montor kenne' lakar la ta' bisa eyajhak nrabhas aeng. Ontongnga montorra tang majhadi' reya Kijang Innova se abak tengghi dhaddhi aeng ta' dapa' ka messen. Tape mon sapeda motor bannya' se ebuwa' gledek ban majar 50 ebu kaangghuy nrabhas ba'a. Engko' ta' pate ngetek etembhang se laen polana tao jha' montorra abak tengghi.


Pan saponapan carah kulah la ampon e sareh ban e lakoneh, sopajha kulah lok takokpole ka aeng songay ban aeng kolam neka. hal jareya biasa kulah rassaen sejjhek kadaddhian paneka se maghabay ateh ban sadhajana ancor otama epon pekkeran kulah se lok bisa tennang ban kadaddhian neka jughan se maghabay kulah lebbhi mawas ka badhan dhibi'. Sengkat careta carah se toman kulah lakone engghi jareya, kulah toman entar ka psikolog keng coman nengghu keadaan ban terro onengah carannah sopajha bisa lebbhi tennang ban bisa lebbhi ngobesane pekkeran kulah sopajha lok takok pole. terapinnah se kulah lakone neka coma sebetes kadhinapah carannah bisa maelang pekkeran negatif daddhi postif bein seh, namong ka kulah ghi a jhalan lamong lok saceppet jareya ba tiba elang.


Mon hedeh ngebey reng oreng tercintanah hedeh ngerassah kecewa, dhulih aseporah. Aseporah jiah benne tandhe seseoreng lemah. Aseporah justru nandhein jhek seseoreng jiah kuat. Kuat e dinnak maksutteh kuat polanah endek ngakoen salanah apah ben ngakoh sala neng adek eng oreng se e kaghebey sala. Aseporah dinnak jiah selaen bisa mabeccek hubungan, bisa kiah matenang ateh. Sedih se e rassaen polanah ngecewaaghi oreng, se asallah deri salanah kita, akhirreh bisa e pemareh ben lok e patorot bit abit. Rassah sedih jiah bisa elang dhibik sang hubungannah bik oreng se kita kaghebey salah le pendhek'en. Mangkanah jiah reng oreng lok olle rek cerrek aseporah.


Tang kalakowan se ta' bisa masenneng ana' mala maseddhi ban marentek pekkeranna ana'. Engko' kasta, dhaddhi setiya mon ana' terro kor la patot maso omorra eyusahaaghi ebelli. Banni norodhinna ana', tape etembhang ana' reya pas la-nyala ka andi'en oreng otaba aganggu ka in-mainna na'-kana' laen otaba ana'en oreng tako' pas dhaddhi babatek. Mon la kadung dhaddhi babatek areya malarat se ngoba'a ban biyasana terros kantos towa pagghun la-nyala, mon ta' ontong pas langka tanang. Dhaddhi ango' rengtowa se lowanga etembhang kasta kabudina. Ana' reya bisa nero bhaghus otaba jhuba'. Ana' reya padana namen ka'-bhungka'an epabento'a da'remma bhai apa ca'en se aladhini.


Emadu reya lakar ta' nyaman sara apa pole la ce' neserra ban ce' estona ka settong oreng. Apa pole la mare ekennalaghi ka rengtowa pas etemmo ajhalan maso reng lake' laen. Banni ghun bhellis mon la enga' jiya tape todussa ekatolo. Rassana terro eghundha'a obu'en ban terro ekekke'a bibirra sampe' loka ma'le ta' toman. Pola tang ate nyangghu dari besse du masa' pas ta' mekker jha' sanajjan engko' reng lake' nyangghu ta' bisa seddhi ngara. Ate la kadung esto, sake'en lebbiyan maso loka se adara. Sanajjan ta' adara mon ate sake' reya odi' egharassa ta' nyaman ban ta' bisa odi' kalaban tennang.


Tia akuliah neng sittong universitas negeri neng SOrbhaja. Neng kampus jiah, pa apah lok kodhu ngangghuy Kartu Tandhe Mahasiswa otabeh KTM, sejenis KTP nah lingkungan kampus. Tebhenah teppak keelangan, Tia lok pateh puseng. Baru teppak semmak bik bektoh ujien jiah ghik bhuruh engak jhek KTM-ah ghik adek. Langsong Tia ngurus sorat keelangan dek polsek ben ngurusin birokrasi ngebey KTM anyar. Semmoh ruwet. Teppak sittong areh neng minggu ujien, Tia kak mukkak buku ghebey ajher. Ghu taoh jhek KTM-ah se lambek nyelesep neng delemmah buku jiah ben Tia keloppaen. Teppak jiah rassanah Tia locoh sarah bissa nyabek KTM neng kennengan den beden.


Ning sakolanah Deni, tak olle nyambih HP. Areh riyah Deni nyambih HP. La pasteh sembunyi-sembuyi moso ghurunah. Senyatanah, benyak nak-kanak se nyambih HP kiyah. Tapeh aadhek se ngabele kabbhi mon nyambih Hp. Sakancaan la kompak kabhi mon tak abele mon nyambih hp. Ternyata reh riyah bedeh sidak HP. 5 menit dheri gurunah nyidak kelasseh Deni, deni ben kancanah la taoh mon bedeh sidak HP. Samarenah ruah, pas kabbhi sibuk ngerrep HP nah beng-sebeng, termasok Deni. Pas gurunah dhepak ka kleasseh Deni. Kabhi moso kancanah tegang, takok HP nah ketahuan. Tak abit, ternayat Hp nah Deni ben beberapa kancanah katelah ghurunah se nyidak pas e kalak.


Bhakto areh sabtoh, kulah sareng tim neng kalakoan jyah bedeh meeting ruah neng Sorbhaja teppatah epon neng daerah ahmad yani. Taoh dhibik kan manabi neng daerah dhissah ruah macettah kadhinapah. Deddhi kulah sareng ca kancah neka la ampon antisipasi ruah mangkat se jam sabelummah acara sareng mitong estimasi jhalanan se dha' ka issah. Sakerannah neka bisa lok tellat ban dhateng korang dhari bhakto se la ampon etantu aghin. San le dhepak daerah ahmad yani ka'dhinto duh arapah macettah sarah ban tak bisa agulih sama sekaleh. Pokok lok neng pa apah korang lebbhi setengah jam. Kulah la ngamok karebbe dhibik neng dhalem mobil takok klient kulah nekah kecewa sarah.


Ujian Nasional kakaran ujian pananto antarannah lolos napah bhunten ban bhakal e taremah neng dhimmah bein manabi nerrosen jaruah. Kulah bhakto kellas 3 SMP rassannah lakaran dedg degen manab bedeh ujian nasional neka. Sebab sadhajana kodhu bisa ngerjain sareng apah se eteremah bhakto neka. Nah, dhalam ngerjaen ujian jareya sadhajana e laloen sareng noles e lembaran se eka'dhimmah jareah kita kodhu dher bendher petelete manabi noles otaba nyerrat neng buku tolesan jareya. Saengha badha pan saponapan oreng se e ka'dhimmah neka lakar la bedeh se ok bia lolos amargha tolesannah acakadul man dhe' remman, sebab la ampon e sistem aghin neng dhalam atoran.


Rassah dhukah jellas bedeh tepppak kaula lok eteremah neng STAN jaruah. Molennah dhari tes tesan kaula sambih nanges napah pole paneka e ater sareng Ramah kulah teppak jaria. Kaula nanges salanjhangan jhalan, namong ramah ma rajein ateh sopajha lok usa nanges ban a rassah salah amargha lok e tarema. Sadhajana la badha se ngator. Kaula dele lok mukka' kamar selama du areh sakeng dhari dhukannah sakeng dhari kecewannah ban perasaan laennah se maghabay kaula neka daddhi lok semangat selama se mengghu. Tape akherrah salanjhanga bhakto alhamdulillah bisa e lebedhin. Ban kulah akherrah la ampon narema kabadha'an ban takdirrah dhari sakobesah.


Mara para penghunina bengko, biasaaghi odi` se bherseh. Mun terro tade` serangga enga` rengngi` otabe lala`, ye pangarte dhibi`. Apapole mun osomma ojhan nga`riya paste bannya` rengngi` se negghep. Jhe` loppa kiya masang pangojegghe rengngi`, enga` se esebbhutaghi neng attas. Bisa kiya angghuy pangosap etangan se ro`om. otabe angghuy obat rengngi` se e obbhar. Mun la rengngi` bannya` neng bengko, riya salaenna bengkona korang bherseh, bisa dhaddhi bannya` aeng se ngambang pas edhina tarbhuka ta` etotop. Riya pas bisa dhaddhi sarangnga rengngi`. Ye bisa kiya bannya`na kalambhi se eghantong. Riya kiya se ekasennengnge rengngi`. Ongghu rengngi` riya kene`, tape dampakna bahaya ka kesehatanna manossa.


Mon eppa' dateng lako dari tase', mon bakto jiya tareppa'en lesso, arowa segghut ngamok ta' ro-karowan. Ta' jellas keya apa se eyamok. Biyasana ya polana lesso rowa. Ban pole mon bada kabada'an senga' jiya, engko' kadhang ta' nyandher sakale. Tako' ecapo' ghighiran keya. Mon menta pa-apa biyasana dhuli lakone otaba dhuli olleaghi. Tako' mon ghighir. Sowarana aoba dhaddhi ranyeng. Mon ajiya biyasana tang emma' se segghut gharassa. Eppa' mon lesso areya dayya. Se eyamok ya tada' toro'en. Keng polana lesso rowa pas aghighir ta' temmo apa se eghighiri. Monla ambu lesso, biyasana la aghella'an mon ekenga'e bharang senga' jiya. Soro jha' ulange pole pagghun. Jha' aghighir jiya orengnga tareppa'en ta' nyadar paleng.


E bektoh areh minggu jenni ben ben keluarganah akompol reng bhereng ngakan makan bersama. E bekto ngakan jenni ngamok ben meluapkan apa se rasa aghin maso jenni, jenni ngamok amargha apang rasa ebok ben ramanah lebih sayang ka aya ben dimas polanah senghut menang lomba. Sedangkan jenni ghitak lulus neng kulianah. Ebok ben ramana ngejid amargha jenni andi’apangrasa eperlakuka tak adil, padahal ebok ben ramana selalu a suport jenni neng kampussa. Tape jenni ghik merasa korang. Akhira jenni nangis ben peggel karebheh dhibi’, sedangkan ebok ben ramana apangrasa bersalah kiah amargha ngabes jenni nangis. Aya ben dimas apangrasa tak nyaman padahal tiap arenah ngerasa ebok ramana memperlakukan sekabhina dengan adil.


Manfaat ketelok jiah nabung ghebey melleh se e katerroen ngebey kita biasa odik hemat ben teliti e delem ngatur pesse. Marenah berhasil olle bhereng se e katerroen deri hasel nabung, hedeh bisa ketagihan nyabek pesse neng celengan. tebhenah kegiatan riah dheddhih kebiasaan se positif. Bit - abitteh hedeh bisa kebiasa odik hemat ben teliti delem ngatur pesse. Keempak jiah bisa ngebey hedeh cermat delem mele kammah bhereng se e bhutoen bik se sekadar terro. Mon le taoh demmah sossanah nahan abek dhibik male lok ajhejhen, male bisa nabung lebbi bennyak ngebey hedeh lebbi sadar dek pentingah le - mele antara kebhutoan bik katerroan.


Bede beberapa cara ma` le bisa ta` ngotaan. Pertama majhauh dari kakanan se bisa asabaaghi ngota. Kaduwe` pasteaghi sabellunna ngakan siom ghellu kakanan ben nginumanna, apa ye bauna bisa aghebey abe`na ngota apa enje`. Katello` Ngakan on laon, jhe` nya` bannya` mun tabu`na molek polana asam lambungnga ongghe. Esaranaghi ngakan se lembu` ben ne` sakone` pokok aesse, ben jhe` telat ngakan pole mare ruwa. Kaempa` jhe` lebat ekennengan se gheddhe` pas bannya` reng ngota, biasana e kennengan umum enga` terminal, ben kapal tase`. Kalema` mun nangale reng ngota langsung ngalle ben jhe` nga` enga` pole. ghante ben ngakan manisan. Paenga` ye.


Se paleng jhubek eng oreng ajiah tamoy undangan resepsi se mangkat abhubu mekker terro bi lebbi raddhin deri mantanah. Kasus kadik riah bennyak. Mantan se kodhunah andik areh spesial e kadhibik'in marghenah resepsi mantan jiah umummah sekaleh seomor odik, ajiah e pekala heboh bik dhendhennah tamoy se deteng. Biasanah tamoy kadik jiah arjheng terro perhatian mangkanah dheddhih caper. Oreng oreng kadik riah lok mekker jhek sebagai tamoy kita kodhu biasa bhein. Torot male kabbhi perhatian depak dek mantannah. Tapeh tamoy se norak terro bi lebbi deri mantan jiah lakar adek obetteh. Lok cuma jiah, kadheng dhendhenan heboh ghellek e pabhereng bik aksi se dus nodusin kiah.


Neng gudangnga buja, alako areya areng-bhareng. Tada’ reng lako kadhibi’. Maske owem ban sowab neng kennengngenna, arowa ta’ bisa aghighir ban-saromban. Bannya’ lakar oreng alako reya lessowan. Maske lesso, aghighir kodhu bada kennengngenna. Ta’ langsong aghighir polana lakona reya erebbhu’ oreng. Apa pole alako buja jiya. Gudang buja lakar nyoro reng alako reya kodhu santa’. Ta’ bisa eyandhu mon bada bannya’ buja se talabuyan neng tana se eyampare terpal neng babana. Banne ghun jiya, buja areya kodhu dapa’ ka oreng se melle dalem kabada’an ngeppas baktona. Polana kalakowanna ekennengnge oreng, pas ngamok. Nyatana kalakowanna reya kan areng-bhareng. ta’ bisa alako kadhibi’. Pagghun saleng bhanto ma’le bisa nabang bakto.


Manabi oreng se dhujen ra' ngettaraan jyah lakar le bedeh reng. Saenggha kita neka se Lok bisa nengale epon ghi toreh padeh ngga regghein bein, sebab lantaran jareya kita neka lok kengeng Saleng majubek settong sareng senlaennah. Sebab melanah dhari paneka, kita bisa onenge settong sareng se laennah. Lok kengeng ma jhubek. Bisa bein apah se ekerassah sareng oreng Laen neka kita Bein lok bisa ngarassaen ban  dhari jareya kodhu Saleng ngerteen. Manabi sampeyan maksah jek sampeyan neka bendher berarti kita jareya ghi'tak bisa ngandhap asor ka sadhajana masalah reng Laen. Amargha jareya sala settong etika ban andhap ashor ka sadhajana.


Pate' ongghu lakar oreng se lakona dhaddhi calo neng Samsat jiya. Masa' engko' la antri dari ghulagghu ta' ghellem mare se abalik nama rat-soratdha sapeda motor. Calo jiya nyambi satompo'an lekkas mare. Bada keya polisi pas nong-nyalonong maso' ka bagiyan dalem labtemmo mare ta' osa antri. Poko' naghara reya rosak polana ta' adhil ka oreng se ta' andi' jabatdhan ban pangkat. Oreng mon la asaragaman otaba andi' pesse pas epaghampang kabbhi urusanna dhining aba' la ngolbu' ate se ngampet nakso. Jha' sakeng engko' oreng se kowat pan peggha' kabbhi oreng se ta' noro' aturan jiya le ta' man-toman alako ta' adhil da'iya.


Bede gejalana mun oreng tako` esuntik riya biasana bagiyan se esuntik ruwa bisa baddhang sara pas barnana bhiru. Bede enga` tonjhulan e bagiyanna. Misalla e buri. Mun pas tagherjhet bakto esuntik, bisa anyonnyo`an pas greddhang abe`na. kadhaddhian nga` riya biasana e alami bi` reng tua otabe nak kanak remaja ka attas. Mun la greddhang langsung berri` kompresanna aeng anga` saare duwe` sampe` tello kale. Degghi` ye elang dhibi`.Suntik riya aslina ta` sake`, pera` pekkerra oreng se aghebey enga` se sake`, apapole ghebey nak kanak kene` ma` le tedung otabe rewel misalla. Eko`tako`e eghiba`a ka rumah sakit otabe ka Dokter pas esuntik. Degghi` rewella ambu, tape nak kanak ye tako` bit abit mun ekabele esuntika.


Sala la sossa nyare kalakowan ghi' etamba ta' cocok ka oreng se malako engko'. Mon dari lako, cora' engko' se paleng bhajheng alako etembhang laenna. Engko' ta' nyangka keya jha' engko' reya bhaka; epaambuwa dari lako. Mon dari oreng se abit alako, koca'en maambu oreng lako reya la biyasa elakone bi' oreng se maddhek usaha jiya. Maske gajina kop-cokop ghabay odi' neng Kottana oreng, engko' senneng polana engko' andi' lako. Ma'le ekoca' reng alako bi' reng-oreng roma. Dari epaambu jiya, engko' seddhi ban sossa. Engko' tako' ta' nemmo kalakowan se bisa masenneng ka engko'. Alako nyaman neng settong kennengngan. Tape nyatana, mon lakar bada dayyana neng kalakowan jiya, engko' ri'-bari'en ta' kera alako neng jiya.


Selaen jiah hedeh bisa nyareh bhentoan deri profesional. Mon hedeh ngerassah sossa ghebey nanganin pengalaman sedinah hedeh kedhibik, nyareh bhentoan deri seoreng profesional akadik psikolog otabeh terapis bisa ngebhento hedeh nemmoh cara ghebey nanganin masalanah hedeh ben mabeccek perasaannah hedeh. Hedeh kiah bisa nyareh aktivitas se nyennengin. Nyareh aktivitas se nyennengin kadik olahraga otabeh hobi bisa ngebhentoh hedeh ngerassah lebbi beccek ben ngalihin perhatiannah hedeh deri masalah se teppak hedeh hadapi. Hedeh kiah bisa ngearghein abek eng hedeh. Situasi se sossa bisa dheddih sittong alasan utama hedeh kodhu ngearghein abek eng hedeh. Merrik bektoh ghebey istirahat jiah parloh ghebey abek eng.


Rassah bhunga se e rassaen teppak e teremah neng Institut Teknologi Sepuluh Nopember otabeh se e kenal bik ITS Sorbhaja jurusen Teknik Sipil tentoh luar biasa sarah. Ariah amarghe ITS jiah sala sittong universitas ternama neng Indonesia se andik fakultas Teknik Sipil se kualitasseh bhagus sarah. Selaen jiah, olle kesempaten ghebey ajher neng ITS kiah jiah impian bennyak oreng se terro ngelanjutaghi studi neng bdang teknik sipil. Masok ITS andik kebanggaan dhibik marghenah ghebey e teremah dissah jiah sossa sarah. Lok ghempang ghebey lolos tes masok ben seleksinah. Deri peringkatteh bhein ITS jiah masok institut teknologi se bhagus e bebenah Institut Teknologi Bandung.


Dhalam settong kaloarga paste anak neka se e ka dhantos sareng oreng oreng se ampon alakeh. kadhatengan anak paneka lakar penyekken sadhajan oreng se bedeh neng settong roma. anak neka berkannah reng seppo tor kaluarghannah. kabadhaan anak neka bisa mabunga atennah reng seppo, napah pole hal jareya sala stetongah ngareb daddhi anak se toro' oca' ka reng sepponnah ban daddhieh anak se biruul walidain. Kadhatengannah biasannah madhibiub sakaloargha, kemmah se nyombengah nyamah, kemmah se terro ngembennah ban kemmah se terro mandinnah. Pokok jareya se anyamah kadhatengan  kompoy otaba penakan anyar rassanna senneng sarah, napa pole aneka kompoy otab penakan se pertama dhari kakak se pertama alakeh otabah abineh.


Bakto dhaddhi aktivis mahasiswa engko' tako' polana ayancem epatena amargha ademo Lurah se akabin bannya' pas epatoron dhaddhi pesuruh e kelurahan laen. Bakto jiya sakanca'an audiensi ban nyambi bhukte foto kabin sirrina lurah jiya, ban bini se towa epadateng banbaherra asakalangkong polana ha'en bada se maratene. Tape samarena audiensi ban ademo temmo bada telpon ngoca' engko' mon materros tang kalakowan bhakal epatena. Ya engko' tako' sara ban mon kalowar lako nyambi bhareng tako' bada nyelep dari budi. Aherra para senior masettong kaangghuy nyokong engko' ban mayakin jha' tang jhalan bhender ban bhkal eparenge bherkat maso Allah ban aherra engko' olle tennang sakone'.


Aduh beh taoh, kaula toman kaelangan koceng se ampon kaula obhu la abhit. Koceng jareya kaula e berri' nyamah si Geulis. Geulis amargha kocengah neka binek ban raddhin ruah e karabed sareng kulah. Kulah ampon ngobhu saketar pa' taonan ruah, sakeng dhari abiddeh sampe' toro' ocha' ban ghaduwan jadwal dhibi. Sempet elang lah saketar sa mengghuan ban bhakto jyah kulah nanges lok nyeddeh tedhung rassannah. Gresges amargha geulis nekah lok toman elang sekaleh, manabi elang paleng keng coman ke jauan se amaen. ban pole aneka ryah la ampon ghaduwan nyaman neng le'errah daddhi manabi a maen jhau kadhang e telpon sareng oreng jha' Geulis jyah badha neng compo'eng. Akherrah bhakto jaruah kaula mangkat nyareh jhen ojen amargha la lebbhi dhari semengghu. ban akherrah teppak olle sapolo areh, badeh reng nelpon jha' Geulis ryah e temmoh neng jhalanan rajeh, akherrah e aterraghin ka roma. Alhamdulillah capok e temmoh tang majikan ryah.


Teppak pertama kaleh ngerassaen matah minus, engkok lok masok tello areh. Masalanah tang matah sakek sarah. teppak jiah engkok lok bisa alerek sekaleh. Rassah sakek eng akadik tang matah le parak lok bisa ngetelak'ah. Dahsyat sarah. Mangkanah sabbhen e katoen engkok mesteh atole bik leng cellengah matah pagghun e tengnga, lok norok aghulih. Rassanah kadik setan. Tapeh engkok ongghuen ngerassah sakek se sarah. Sekitar tello areh tang matah deiyyeh ben neng areh pertama engkok mareh entar asuntik dek dokter. Teppak mareh tello areh sang le pendhek'en, engkok bik ebok entar dek optik neng seddhik eng roma ghebey pereksah matah ben ternyata engkok minus.


Teppak jiah tebhenah dheddhih wajar jhek ujian e sakralaghi, suasananah e pahening, sampe adek kasak eng sama sekaleh, e gerbang sekolaan e pasangen tolesen "HARAP TENANG BEDEH UJIAN". Adek se sadar jhek kelakoan se deiyyeh justru ngebey suasana ujian gheressah akadik bedeh neng kobhuren, serem! Bektoh le lebet, bedeh saatteh teppak ujian Nasional le lok lebbi deri sekadar formalitas. Lok andik pengaruh dek kelulusannah nak - kanak, se anenah pagghun e pertahanaghi. Padahal pelaksanaannah pemerintah kodhu ngeluaraghi anggaran se lok dhiddhik. Delem kondisi kadik riah, Ujian Nasional elang aura sakrallah. Lok dhiddhik nak - kanak se bisa ngelebetin ujian secara santai lok pake beban.


Marennah kulah neka dhari sekolaan jareya dhujen e cokocoh sareng ca kancah neka melannah kulah neka a lapor ka guru namong tindakan guru ka' dhinto lok bisa aberrik solusi sekale ka badhan dhibi' tor kulah neka lakar la semmoh emosian jaruah melannah akibat dhari cokocoan jareya. Toman kulah e pangghil sareng kepala sekolah melanah kulah neka kenneng cokocoh, lajuh e patoju' neng roang kepala sekolah ban e tanya aghin. Namong mela dhari jareya kulah lok olle dhukungah sareng wali kellas kulah. Lajuh dhari neka kulah atuat ngamok tapek untungah kepala sekolah neka lebbhi ngerteen ban akherrah masalah nah ampon bisa e atasen ban lajuh wali kellassah neka e ghenteh


Kulah oneng rassannah lok ghaduwan kalakoan ban lok andhik pesse melannah terro pa apah areya. Dhukah rassannah bhakto pandemi dheteng neka karyawan kabennya'an kenneng PHK ban bannyak jughan se lok olle pesse kompensasi ban pesangon bhagi karyawan se la ampon cokop abit e dhalam settong perusahaan ka'dhinto. Mela dhari paneka, san la pandemi neka berakher epon kabany'an kaom san la lolos sarjana jughan lok ghaduwan kalakoan se sae, sebab lok ghaduwan pengalaman jughan. Saenggha hal jareya nimbul aghin pengangghuran eman kamman ban produktivitas perusahaan jughan pastennah toron sebab karyawannah lok a lakoh efektif akadhi sabelummah teppak sobungah corona otaba pandemi neka.


Bakto asakola madrasah neng e madrasah Al-Karomah Sampang kaaghunganna keyae Sibli Ali Makki engko' toman bhellis ka settong ustad. Ustad jiya ejhulughi ustad Jekicen maso na'-kana' polana segghut nokol. Orenga ne'-kenne' tape bhengngis, e settong bakto teppa'en bagina abhajang asar engko' ta' ama'mum polana aneat abhajanga e roma. Arapa me' tapareppek maso Jekicen jiyah pas temmo nokol nyoro abhajang. Aherra engko' maso' ka jiddeng pas magherbhak labang pas labang jiya etarjha maso ustad dhala ngalto' serapbha ban ghagghar ka engko'. Serap ghella' bi' engko' etekghu' pas eyarjhuwaghi ka ustad tadarina bhellissa engko'. Sajjhek kadhaddhiyan jiya ustad rangrang nokol ka engko', tape engko' sadar ban engko' lakar se kalero polana lakar mon bagina bhajang asar wajib ajamaa e madrasah kajhaba santre bini' se ta' ngenneng.


Nabra' gheddhung e budina tang roma bakto engko' mole ngajhi. Bakto jiya kadhibi' ban lebat e makam ban bhuju' e budina roma. Mare jiya teppa' e nga-tengngana bhuju' bada bharang ajer-glejjer enga' sarong keng bada cethakgha. Aherra engko' buru ngobhus ban aherra dapa' ka longlongan roma cethak taantem ka gheddhung, ontongnga ta' labu ban bisa dhuli berka' ka roma pas acareta ka eppa'. Eppa' ngoca' lakar e bhuju' budina roma reya bannya' patoghuna ban biyasana segghut nampa'aghi ka oreng se lebat tape ta' aganggu sakale. Kennengnganna biyasana e kan keddhang otaba se paleng bannya' neng bhukana kapo se tello' ajhijhir.


Kanca lako se ghi' anyar toman ecapo' slenger bakto ngodina messen diesel. Bakto jiya la bannya' ta' maghi polana mon jhar-ajhar segghut merre tape tang kanca maksa. Aherra bakto malengleng slenger koplingnga epaburu kaada' pas slengerra ekentat langsong ngalto' ka cangkemma. Seanyama dara ngalocor dari cangkemma pas dhuli eghiba ka bidan. Bi' bidan cangkemma tang kanca jiya ejhai' petto'. Dari jiya magghi bisa alako pole pas tako' ban ta' toman nyeddhing ka slenger. Sanajjan la 3 taon alako kantos setiya tako' se ngodina messen diesel polana berra toman merre ka cangkemma. Magghi ebalai cara se bhender pagghun ta' enda' mon la esoro nyelenger tako' ca'en.


Manabi awal taon ka'dhinto dhisah kulah lakar la rawan jaruah banjir. Bhakto jareya pas malem taun baru lekkannah neka kan ojhen tandhes kadhi' se e tottak daddhinah kulah jareya semmoh takok melanah aeng ojhen la se tengghi to'ot. Pas marennah jaruah, kulah lajuh nelpon ka kantor sopajha menta ijin lok masok melanah dhalam keadaan banjir se rajhe. Katako'an se kulah alame neka melanah banjir jariah la daddhi langganan dhujen ngakan korban. Saenggha jareah se matakok pan saponapan oreng tornngabidhe nak kanak soro bedeh neng dhalam roma bein. Untungah roma kulah neka bedeh lantai 2, saenggha bisa tedhung neng attas kabbhi reng roma jareya, makeh aeng la ampon satebgghi dhadha.


Pertama kali entar dke luar negeri ngara dheddhih momen se menegangkan ghebey sebegien oreng. Marghenah bedeh bennyak hal anyar se e temmoen selama perjalanan. keng perjalanan perdana jiah kiah bisa dheddhih cek nyennengin sarah sampe kita pola dheddhih keloppaen beberempah hal se penting se parloh e siapaghi. Ghebey maksimalaghi perjalanan pertama dek luar negeri, wisatawan seenjek eng u jheu deri 10 kesalahan riah, akaidk se e rangkum deri The Travel. Sittong, lok ajher bhasa daerah. Hedeh lakar lok kodhu melajherin sittong bhasa sampe faseh seghilok eng mangkat ghebey ngelakonen perjalanan. Keng bennyak wisatawan se ghik bhuruh mangkat pertama kali dek luar negeri ngeremehaghi pentingah taoh beberempah kata otabeh frasa umum se e angghuy neng neghereh tujuan.


Penghargaan jiah lok cuma awujud materi otabeh piagam, tapeh sittong conto kennek akadik saleng nyapah ben saleng hormat. Otabeh teppak kita le ngelakonen sesuatu terus oreng laen ngucapaghi sekelenagkong otabeh selamat dek kita ajiah hal se termasok kiah penghargaan. Dheddhih mon e tanyah seberempah penting penghargaan ghebey engkok jewebhennah penting sarah. Lebet bedenah penghargaan se kita olle berarti bedeh sittong wujud e akoen bik oreng laen soal tang karya otabeh jasa jasa se engkok lakonen selama riah. Penghargaan riah bisa arobeh sertifikat otabeh piagam se nyataaghi jhek kita toman norok ben terlibat e delem sittong aksi otabeh lomba otabeh kegiaten tertentu.


Pendidikan jiah hal se penting delem odik eng kita, polanah pendidikan ajiah sittong proses ajher soal pengetahuan ben keterampilan se bisa e lakonen e dimmah bhein. Pendidikan bisa e olle'en ghebey kabbhi oreng, e molaen deri se kennek sampe se tuah. Pendidikan kiah penting sarah ghebey oreng se andik tojhuen ghebey nyerdasaghi ben ngembangaghi potensi e delem abek. Sala sittong cara nempuh pendidikan jiah lebet pendidikan tegghi semarenah SMA, ajiah neng perguruan tegghi. Neng dinnak red mored se dek adek eng ajher bennyak pelajheren dhesar le e spesifikaghi dek bennyak jurusen ben deri jurusen e pamasok dek peminatan. E tolak masok universitas dheddhih sittong alasen ghebey mereka sedih.


Etompa' apsa'ap bakto tedung reya ta' bisa aghuli apa pole acerreng, akandha bhai ta' bisa. Apsa'ap reya setan se nompa' oreng tedung, mon ta' ontong bisa mate polana ta' ngenneng nyaba. Engko' toman etompa' apsa'ap bakto tedung aghentang ban ngatela' setana aropa na'-kana' kenne' bini' aobu' clekker ban nompa' eyattas dada. Bakto jiya engko' maca sholawat keng ta' metto sowara, acerreng rassana berra' ban ta' kalowar sowara sama sakale. Tape bakto apsa'ap ghella' nyenggha rassana bhadhan pas dhmmang acerreng dhala bannya' oreng entar nyangghu bada apa. Mon terro ta' etompa'a apsa'ap koca'en jha' tedungan e lorossa kajuna roma se malang eyattas otaba e lorossa treptpbhan. Apsa'ap reya biyasana nompa' oreng se tedung aghentang.


Beberempah frasa umum se sebaikkeh taoh ajaih kadik asekelangkong ben ngajuaghi pertanyaan dhesar kadik apa kabar otabeh berempah arghenah. Ariah bisa aghunah sarah ghebey wisatawan neng neghereh kunjungan. Selaen jiah, duwek, ngerencanaaghi bennyak agenda e delem bektoh singkat. Lok masalah mon terro ngerassaen bennyak kakanan, budaya, ben sejarah lokal sekaligus deteng dek beberempah kennengan wisata bhidheh e delem sittong areh, tapeh fokus dek tujuan tujuan utamanah hedeh. Ghebey alternatif, hedeh bisa mele sittong aktivitas utama ghebey masing masing areh selama perjalanan, baru marenah jiah ghebey rencana perjalanan (itinerary) neng kennengan sekitar ghebey ngedukung aktivitas utama se mareh e rencanaaghi areh jiah.


Coro' riya todussa sara sanajjan ta' bau polana mon apolong maso oreng tako' oreng marenges mon la ngatela' nana se kalowar. Bakto jiya se makasta engko' in-mainan nyompet elong pas etekket ngangghuy nyaba. Aherra cuwingan se anyama kopeng pas sake'. Kopeng mare jiya terros ta' genna, aghili aing. Keng se paleng makasta reya enga' ta' andi' somangat odi' polana kopeng coro'. Todus along-polong maso oreng laen. Pas dhaddhi oreng se lebur nengenneng Kadhibi' (introfet) polana kalakowanna dhibi'. Mangkana molae dari jiya mon pilek otaba klesma sossa. Biyasana kopeng pas temmo ghupek, mon lako ekorek biyasana molat coro'en. Tape ya da'remmaa jha' la ta' ekenneng oba, pasra jhalan di-budina.


Tako' sara lamon ngatela' oreng tabra'an se ambuwa apa pole pas bannya' darana e aspal. Mangkana lamon bada oreng tabra'an pas agriyungan se nyongngo' engko' banni ta' abhantowa tape mon ngatela' dara pas ngetter apa pole bannya' oreng sajan pocet. Mangkana ango' la ta' ambuwa sakale polana mon pas ambu ta' nyaman rassa dhala 3 are kadhang. Toman settong bakto bada na'-kana' lap-balapbhan pas merre addhu ada' langsong mate e kennengngan kalaban jhila ngalto' engko' ngetter kantos 3 are ta' nyaman ngakan ban se anyama tabu' lako bliyet. Kadhang tempona ngompa' nase' tabu' agliyur pas abursa'an pas se anyama nase' ta' bisa lebbhu da' gherrungan. Mangkana aba'en kabbhi kodhu tengate mon asapedaan.


Dhelem odik riyah kita pagghun benyak norok ujien ning sakolaan. Bede ujien tenga semester, bede ujian semeter, bede kiyah ulangan bhen mata pelajaran. Benyak nak-kanak se ajher saareh bhenteng ghebey nyiapaghi ujien riyah makle nilaiah bhegus. Bede kiyah se la nyecel ajher ujien riyah dheri u jheu areh. Tapeh bede kiyah nak-kanak se tak endek repot tapeh terro hasel se bhegus lebbi mele nyontek dheripada ajher dhibik. Nyontek ning dhelen ujien riyah, padeh engak korupsi. Andik sikap tak jhujur riyah adhe' ontongah ka abe'dhibik. Apa pole mon nyontek riyah tak jhujur, bede dhusanah dhibik. Dheripada kodhu nyontek se pas benni hasel dhibik, angok nyecel ghebey ajher dheri jheunah areh makle tak pateh berrek.


Biyasana lakar esuntek reya se ma ta' nyaman aslinna banni polana suntekna tape polana bhadhan sake'. Bhadhan mon la sake' reya biyasana ta' bisa ama-da'remma polana ta' nyaman ban rassana terro tedunga bhai. Bakto esuntekgha ya bhdhan ta' siap pas ngeba rassa tako' e pekkeran se macekk' ban saterrossa tako' esuntek. Mon ca'en engko' enga' jiya arapa me' bannya' oreng tako' emaso'e obhat ka bhadhan lebat jharum. Mongghu oreng laen pola ta' pada se ma tako' oreng, tape rassa tako' reya lakar la ta' ekenneng pellang ban pagghun ekaandi' sakabbhinna oreng. Keng bannya' keya oreng se betta ka sake' ban mon esuntek reya ta' egharassa apa koca'en.


Tako` pas bhakal e operasi ka bebini` se arembi`e ye beremma pole. Peleyan se paleng bhagus ye lahiran normal. Sake`na ra` sakara` enga` oreng mateya, pas mun pas bede jhaianna sampe` bannya`, paste sake`na ta` bisa ebayangaghi lah. Tape mun operasi, ta` kera arassa sake`na lahiran, tape di budina asake`an lebbih abit dari oreng se lahiran normal. Salaen dari faktor biaya kiya, operasi ruwa ekopengnga sapa bhai la ta` nyaman. Mun operasi pas lahiran paste bhutoh bannya` darah ben resikona sa marena gi` kodhu adentek sampe` tello are e rumah sake`, panengnga ye kan gi` masa pajagaan tako`na bede pa apa. Tako` jhaianna otabe bisa bhai pendarahan marena melahirkan. Mangkana bannya` adhuwa pas mun lahirana. Mandger bisa salamet bayi ben ebokna.


Mon amain e songay tengate tako' tasellem polana lamba' bada embu' bi' ana'en lake' ajhalan e pengghirra songay ban reya se dhaddhi kastana reng towana. Songay jiya bada jhuko' siyonganna ban kateppa'an ana' lake'en lapar. Ngabala ka embu'en jha' lapar,pas bi' embu'en soro dante' edinna' sakejjha'. Embu'en nyare kakanan, ana'en edhinaaghi kadhibi' e pengghir songay pas ana'en kadaruy ka jhuko' e songay. Bakto embu'en abali ana' ghella' la tada' ban bakto esare sabannya'en oreng arapa me' temmo bada na'-kana' ngambang e tase'. Mon rengtowa andi' ana' jha' sampe' dhinaaghi e kennengngan se bada aenga enga' jiddeng ban songay apa pole tase'.


Sapah se biasanah dhujen ngantri tapeh bhik oreng neka dhujen e serobot dhen bedhen ? Kulah toman ghighir kadok amargha bedeh le melleh namong dhujen nyellat jaruah, ghi sapah se lok ghighirrah ?. Melanah kulah ngantri ban kulah la ampon yap siyap tinggal ngalak neka kalabhan la ampon a dhantos sa bit abiddeh namong oreng jareah man menyaman karebbeh dhibik. Kulah ghi ngamok sarah ban ghighir jughan ka patugassah anapah mek etanengen kyah oreng ngan jareah. Lajuh la bhakto neka heboh ban rammeh neng kennengan nekah. Sadhajana oreng jughan norok ngamok melanah bedeh oreng se dhujen nyelladhen ban padeh lok narema. Lakar lok oneng a tata kramahban andhap asor se sae.


Daddhi ghi tretan manabi sampeyan entar ka man kamman napah pole neka a sepeda montoran kek otabah a mobilan kek, leressah neka tengghu ghellun ban cek sabelummah entar a lan jhalan male lok bedeh pa apah neng tengah jhalan paneka. Sebab bannyak reng oreng se asal ngangghuy sepeda montor misallah entarah ka Malang otaba ka angar se e ka'dhimmah jhalanan. neka lok bisa ros lorosan biasaos namong ghe onghee'en neka se mrenges. Mela dhari ka'dhinto pa apah se bisa e pereksah neka kodhuna langsong pereksah aghin, saenggha sampeyan neka lok parlo takok amargha remmah neka macet, blong otaba rosak laennah. Daddhi manabi alan jhalan ka'dhinto arassah nyaman.


Engko' toman mandi e songay maso tang kanca. Tape engko' ta' toman tao alangngoy ya aherra bakto acabbhur engko' tasellem dhala aghlunyu' aing li-bali. Bakto jiya cora' la petteng kabbhi ta' ngatela' apa tape ontongnga maso tang kanca etolongi. La molae dari jiya engko' terros tako' mon ngoy-langngoyan apa pole e songay. Aslinna terro alangngoyya polana toman tasellem terros tako' keng mon la kadung ce' terrona ya entar ka kollam nyewa ebban dalem otaba pelampung ma'le pagghun ngambang sanajjan bada e aing. Ya mon ta' ngangghuy ebban dalem otaba pelampung la jha'iya tako' tasellem pas ngenom aeng kollam sake' ka mata ban elong.


Teppak nonton film danur neng Bioskop, Kevin ngajek kancanah bedeh Dita, Fika ben Ahmad. kancanah de binek Fika ben Dita riyah pertamanah se gilok'en depak dek bioskop. Nyatanah san tojuk neng bioskop ben film jiyah le epoter ketelak Fika ben Dita riyah semmo takok. Aherrah egudeh ben Ahmad nak-kanak duek jiyah semmo ekok-takok'en, Fika sampe nokol dek Ahmad. Film danur riyah tohoh utamanah Prilly Latuconsina se nyeretaagih  film setan, setannah jiyah semmo mrenges muwanah mangkanah Dita ben Fika takok. Teppak setannah muncul Dita tekerjet sampe negghuk tanangah Kevin. Mon Fika langsung nutup matah ben tanangah polanah lok bengal se ajhelling dek layar bioskoppah. Kevin ben Ahmad keng agellek negguh kancanah ketakok'en deiyeh.


Kaula ghaduwan cara kadhinapah mabelih kapercajeen oreng laen se ampon la rosak dha' kita jaeya. Se pertama, rencanaaghin bhakto ghabay a seporah ka oreng neka. Se kadhuwa', Ngaregghai bhakto oreng jareya ghabay mekker ban neng neng sakejji' ngalebedhin badannah kadaddhian jareya sopaja bisa tenang ban bia ngator pole pekkerannah. Se katello', nengale aghin kalakoan se teppak sareng dhabuannah sampeyan. Jha' sampe' marosaghan kaperjaannah oreng laen, melannah jareya bisa madaddhi karosakghan ban lok kerah bisa e percajeh pole sareng reng laen. Dhari ka' dhinto sampeyan ajher butonnah ban pentengah caca an ban jha' sampehk kaleroan sebab bisa maancor sekancaan ban keperjacaan.